Ερωτικό Ωροσκόπιο 2012 - WhenaWoman.gr\n⁄ ΣΤΑ ΖΩΔΙΑ\n⁄ Ερωτικό Ωροσκόπιο 2012\nαναρτήθηκε στις: 14-02-2012 20:21:57\nγράφτηκε από: Stellar\nέχει διαβαστεί 4562 φορές\nΜέρα που είναι η σημερινή, θα σου κάνω τη χάρη και θα κοιτάξω τα χαρτιά και τις σημειώσεις μου ώστε να σου πω τα μελλούμενα στον ερωτικό τομέα κάθε ζωδίου για το 2012. Επιγραμματικά όμως, καθώς έχω το φαγητό στο φούρνο και δεν έχω χρόνο. Άντε να δούμε, τι θα γεννούμε!\nΤα άστρα για σένα λένε να είσαι προετοιμασμένη να πάρεις μεγάλες αποφάσεις στα μέσα της χρονιάς, σχετικά με την ερωτική σου ζωή. Ένας Δίδυμος του αντίθετου φύλλου, μπορεί να είναι ο έρωτας της ζωής σου.\nΤην Ταυρίνα μου τη συμβουλεύω να μάθει από τα λάθη της και να προχωρήσει τη ζωή της παρακάτω με νέο σύντροφο που θα εμφανιστεί μέσα στη χρονιά. Θα πάρεις μεγάλη κατανόηση και αγάπη. Μην χάσεις την ευκαιρία!\nΓια εσένα που δεν έχεις παντρευτεί ακόμα, το 2012 θα είναι ορόσημο για τη σχέση σου. Ο τόσα χρόνια-πόσο ακόμα-πότε θα γίνω μάνα- σύντροφος σου, θα δεχτεί να σε παντρευτεί επιτέλους! Και πίστεψε με θα είναι η καλύτερη απόφαση της ζωής του. Εσύ προσπάθησε να τον προσεγγίζεις πάντα με ευγένεια και καλοσύνη. Για εσένα καλοπαντρεμένη μου, τι να πω? Καλή υπομονή!\nΤα κιτάπια μου λένε για σένα φίλη μου να ακούσεις το ένστικτο σου στο θέμα της αγάπης, καθώς προβλέπεται να ανθίσει η ερωτική σου ζωή και η παθιασμένη πλευρά σου θα θριαμβεύσει.\nΗ πρόβλεψη για το 2012, περιλαμβάνει πολλά ξεκαθαρίσματα στα ερωτικά σου θέματα. Οποιεσδήποτε συγκρούσεις υπάρχουν με το έτερον ήμισυ, θα προσπεραστούν είτε με θετικά, είτε με αρνητικά αποτελέσματα. Κάπου εκεί στον Ιούλιο, προβλέπω κι ένα ρομαντικό ταξιδάκι.\nΚαιρό τώρα πρέπει να επιλέξεις ανάμεσα σε αυτά που λέει η καρδιά σου και σε αυτά που σε προστάζει η λογική. Φέτος θα πάρεις την απόφαση. Επίσης μπορεί και να γευτείς μια όμορφη περιπέτεια με άγνωστη κατάληξη στα μέσα του Ιουνίου. Καλοκαιρινός έρωτας, ότι καλύτερο! Απόλαυσε το!\nΣτο θέμα αγάπη, θα υπάρξει η τέλεια στιγμή για να πας ένα ρομαντικό ταξίδι με τον αγαπημένο σου. Επίσης, για τις δεσμευμένες, πιθανότατα τα μέλη της οικογένειας, να αυξηθούν.\nΔύσκολη ερωτική χρονιά αυτή, σκορπίνα μου, με πολλές χαοτικές καταστάσεις. Τα άστρα κι εγώ σου προτείνουμε να διατηρήσεις μια ήρεμη στάση μέχρι να περάσει η καταιγίδα. Οι απώλειες θα είναι μικρές και αμελητέες.\nΓενικότερα θα προσπαθείς απεγνωσμένα να ισορροπήσεις ανάμεσα στον έρωτα και την εργασία και δεν μπορώ να καταλάβω πως τα έμπλεξες αυτά τα δύο. Επικεντρώσου στην ικανοποίηση των αναγκών του συντρόφου σου κι εσένα, συναισθηματικά, σωματικά και άφησε τα οικονομικά στην άκρη, όσο δύσκολοι κι αν είναι οι καιροί.\nΠιθανότατα να προσπαθήσεις να κρίνεις τον σύντροφό σου από διαφορετική προοπτική μέσα στο 2012, κι αυτό ποτέ δεν είναι κακό, φτάνει να είναι αληθινό και ολοκληρωμένο. Επίσης κάτι θα σε πιάσει, και θα γιορτάσεις όλες τις ειδικές περιπτώσεις κάνοντας μικροεκπλήξεις. Surprise!!\nΘα αντλήσεις τη μέγιστη ευχαρίστηση από μια ρομαντική εκδρομή και ίσως σου δώσει το έναυσμα να δοκιμάσεις μια τολμηρή κίνηση, ώστε να κάνεις την ερωτική σου ζωή πιο ενδιαφέρουσα.\nΟ γάμος είναι ψηλά στις σημειώσεις για σένα, ψαράκι μου και ειδικότερα προς το τέλος του 2012. Επίσης κάτι πικάντικο, θα ικανοποιηθεί η φυσική σου επιθυμία, μετατρέποντας την ερωτική σου ζωή σε ακόμα πιο παθιασμένη.\nΑυτά από εμένα. Δεν ξέρω αν σας καλύψα. Αν όχι, ότι δεν σας αρέσει μπορείτε να το αλλάξετε. Ότι δεν διαβάσατε μπορείτε να το προσθέσετε στη ζωή σας. Άλλωστε μην ξεχνάτε, πως και τα αστέρια πέφτουν και το μόνο που μπορούμε να κάνουμε είναι μια ευχή...να μην πέσουν στο κεφάλι μας!\nΠερισσότερα άρθρα από Stellar\nΟι προκλήσεις τις νέας χρονιάς.Δώρα για κάθε ζώδιοΤο ζώδιο σου σε αδυνατίζει!Ζώδια - καλοκαίρι 2013Τα Ζώδια στη ζωή μας\tΆρθρα στην κατηγορία\nΟι προκλήσεις τις νέας χρονιάς.Δώρα για κάθε ζώδιοΤο ζώδιο σου σε αδυνατίζει!Ζώδια - καλοκαίρι 2013Τα Ζώδια στη ζωή μας\tΑξίζει να διαβάσετε\nΚάνε το όπως ο Μπέκαμ.\nΑγαπητές μου πρέπει να σας πω ένα μυστικό. Δεν είναι κάτι το φοβερό απλά θέλω να το μάθετε γιατί πλέον καταντάει γελοίο.\nΚατά καιρούς πέφτω απάνω σε διάφορα...


Τέλος ο Κουτσόπουλος από Πανθρακικό - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Τέλος ο Κουτσόπουλος από Πανθρακικό\nΤέλος ο Κουτσόπουλος από Πανθρακικό\nΠαρελθόν μετά από 4 χρόνια αποτελεί από τον Πανθρακικό ο Δημήτρης Κουτσόπουλος, όπως ανακοίνωσε η ακριτική ΠΑΕ.\n«Η ΠΑΕ ΠΑΝΘΡΑΚΙΚΟΣ ανακοινώνει την λύση της συνεργασίας της με τον τερματοφύλακα της ομάδας, Δημήτρη Κουτσόπουλο.\nΟ Δημήτρης Κουτσόπουλος έγινε μέλος του Πανθρακικό τον Ιούλιο του 2010 και συμμετείχε σε 55 αγώνες της Football League και 22 της Super League. Ευχόμαστε σε αυτόν και την υπέροχη οικογένεια του υγεία και κάθε μελλοντική επιτυχία.\nΜετά από 4 χρόνια στα οποία υπερασπίστηκε με επιτυχία την εστία του Πανθρακικού ήρθε η ώρα του Δημήτρη Κουτσόπουλου να αποχαιρετήσει την πόλη που αγάπησε και αγαπήθηκε.»\nΣε δηλώσεις του ο Κουτσόπουλος αποχαιρέτισε τον Πανθρακικό, φεύγοντας με καλές αναμνήσεις: «Πέρασα υπέροχα στην Κομοτηνή καθώς έζησα αυτό που ονειρεύεται κάθε ποδοσφαιριστής. Είχαμε πολλές επιτυχίες με την ομάδα, κατακτήσαμε τον τίτλο της Football League, παραμείναμε για 2 χρόνια στην Super League, φτάσαμε στα ημιτελικά του κυπέλλου, παίξαμε ωραίο ποδόσφαιρο και το απολαύσαμε κάθε στιγμή.\nΑπό την άλλη πλευρά ο κόσμος της Κομοτηνής αγκάλιασε την οικογένεια μου από την πρώτη στιγμή και μας βοήθησε ώστε να αισθανθούμε ακόμη πιο άνετα στην πόλη. Μπορεί να φεύγω από την Κομοτηνή αλλά αφήνω ένα μέρος της καρδιάς μου εδώ. Θα τους θυμάμαι για πάντα και ελπίζω κάποια στιγμή να βρεθούμε και πάλι».


Πρόσκληση συμμετοχής στο "Διαβητικό Χωριό"\nΔιατροφή Διατροφή & Υγεία Διαβήτης Πρόσκληση συμμετοχής στο "Διαβητικό Χωριό"\nΟ Σακχαρώδης Διαβήτης είναι ένα από τα σημαντικότερα προβλήματα δημόσιας υγείας. Εκτιμάται ότι περίπου 150 εκατομμύρια άνθρωποι στον κόσμο έχουν διαβήτη, αριθμός που αναμένεται να διπλασιαστεί μέχρι το 2025, φτάνοντας στα 300 εκατομμύρια! Στην Ελλάδα ο Σακχαρώδης Διαβήτης είναι μία νόσος πολύ κοινή, δυστυχώς όμως, 1 στους 5 ασθενείς δεν έχει επίγνωση της κατάστασής του.\nΤο medNutrition θέλοντας να συνδράμει στην ενημέρωση και την εκπαίδευση του κοινού σε αυτό το πολύ σημαντικό θέμα, λαμβάνει μέρος στη διήμερη εκδήλωση «Διαβητικό Χωριό», που διοργανώνει η Πανελλήνια Ομοσπονδία Σωματείων Συλλόγων Ατόμων με Σακχαρώδη Διαβήτη (Π.Ο.Σ.Σ.Α.Σ.ΔΙΑ) και θα πραγματοποιηθεί στην πλατεία Κοραή στον Πειραιά, στις 10 και 11 Νοεμβρίου 2012.\nΗ διατροφή αποτελεί τον ακρογωνιαίο λίθο στην πρόληψη και την αντιμετώπιση του Σακχαρώδους Διαβήτη. Η κατάλληλη διατροφή είναι ικανή να προλάβει την εμφάνιση της νόσου, να καθυστερήσει την έναρξη της φαρμακευτικής αγωγής και να βελτιώσει την ποιότητα ζωής. Στόχος του medNutrition είναι η παροχή πληροφοριών για την πρόληψη, αντιμετώπιση και διαχείριση του σακχαρώδους διαβήτη μέσω της διατροφής. Παράλληλα, στο πλαίσιο της καμπάνιας του, «Γλυκιά Συμμαχία: όχι στις θερμίδες, ναι στη γεύση με ασφάλεια» θα μοιραστεί το έντυπο υλικό της καμπάνιας, που έχει ως στόχο την ενημέρωση γύρω από την επιβεβαιωμένη ασφάλεια και τα οφέλη των ολιγοθερμιδικών γλυκαντικών υλών για τα άτομα με διαβήτη. Επίσης, θα υπάρχει ένα διαδραστικό quiz ερωταπαντήσεων, με το οποίο ελπίζει να βοηθήσει όσους παρευρεθούν στην εκδήλωση να μάθουν περισσότερα για τη διατροφή των διαβητικών και να ξεχωρίσουν τους μύθους από τις αλήθειες. Οι ερωταπαντήσεις αυτές, μαζί με κάποια δημογραφικά στοιχεία που θα ζητηθούν από όσους απαντήσουν (φύλο, ηλικία, διάρκεια διαβήτη κλπ) θα αξιοποιηθούν από την επιστημονική ομάδα του medNutrition για να διερευνηθεί στατιστικά η σχέση του Σακχαρώδη Διαβήτη με τη Διατροφή.\nΣτον χώρο θα παρευρεθούν, επίσης, μικροί και μεγάλοι μάγειρες που θα παρουσιάσουν νόστιμα πιάτα –η ομάδα των διαιτολόγων του medNutrition θα αναλάβει το δύσκολο ρόλο του κριτή! Μάλιστα, επειδή όπως έχει δείξει και παλαιότερη καμπάνια του για τις μερίδες, είναι πολύ εύκολο κάποιος να χάσει το μέτρο, θα μοιραστούν εκπαιδευτικά σουπλά που οπτικοποιούν το μέγεθος του πιάτου και τη μερίδα του σερβιρισμένου φαγητού.


PC NEA: Κεραία κινητής τηλεφωνίας σε βαλίτσα\nH AT&T παρουσίασε για πρώτη φορά έναν σταθμό βάσης κινητής τηλεφωνίας που χωράει σε βαλίτσα και επικοινωνεί απευθείας με δορυφόρο. Το προϊόν απευθύνεται σε εταιρικούς πελάτες, μπορεί όμως να χρησιμοποιηθεί και σε απομακρυσμένες περιοχές και σε περιπτώσεις φυσικών καταστροφών.\nΌπως και πολλές άλλες εταιρείες κινητής τηλεφωνίας, η AT&T πουλά εδώ και καιρό τα λεγόμενα femtocells, μικρές κεραίες που προσφέρουν κάλυψη στο σπίτι ή άλλους μικρούς χώρους. Οι κεραίες αυτές επικοινωνούν όμως με κοντινούς σταθμούς βάσης.\nΑναρτήθηκε από PC NEA στις 3:34 μ.μ.


Στα βήματα του Κρεμλίνου και η Ρωσική Εκκλησία, εμφανίστηκε αντίθετη στην είσοδο της Ουκρανίας στο ΝΑΤΟ - ΕΚΚΛΗΣΙΑ ONLINE\nΤρίτη, 18 Ιανουαρίου 2022 23:48\nΑρχική » ΝΕΑ » Στα βήματα του Κρεμλίνου και η Ρωσική Εκκλησία, εμφανίστηκε αντίθετη στην είσοδο της Ουκρανίας στο ΝΑΤΟ\n«Είναι φυσικό η Ρωσία να επιμένει σε ορισμένες εγγυήσεις ασφαλείας, έτσι ώστε τα όπλα του ΝΑΤΟ να μην βρίσκονται ακριβώς στα σύνορά της και να μην κατευθύνονται σε ρωσικές πόλεις. Εάν καταλήξουμε σε συμφωνία σε αυτό το σημείο στα επόμενα στάδια των διαπραγματεύσεων, αυτό από μόνο του θα προκαλέσει αισιοδοξία. Είναι πολύ νωρίς να μιλήσουμε για τα αποτελέσματα, γιατί δεν υπάρχουν τέτοια αποτελέσματα, αλλά έχει ξεκινήσει μια σημαντική διαδικασία, η οποία θα συνεχιστεί και ελπίζουμε ότι θα οδηγήσει σε επιτυχία» είπε ο Ιλαρίων.\nΚρίνοντας από αυτές και από πολλές άλλες δηλώσεις του Ιλαρίωνα φαίνεται ότι ο ιεράρχης μάλλον έχει μπερδέψει τον ρόλο του ή ετοιμάζεται να κάνει καριέρα στο ρωσικό Υπουργείο Εξωτερικών, το οποίο -ούτως ή άλλως- έχει ιδιαίτερα στενή συνεργασία με το Πατριαρχείο Μόσχας.\nΗ γυναίκα, που προσέφερε στον άγιο την οδοιπορία της!Περιμένουν μεγάλη αποκάλυψη των «μηχανισμών επιρροής των ΗΠΑ» στην παγκόσμια Ορθοδοξία οι Ρώσοι


ΔΑΣ ΟΤΑ Αμαρουσίου προς πρόεδρο Σωματείου Εργαζομένων: Οι τραμπουκισμοί δεν θα περάσουν - Ενυπόγραφα\nΕιστε Εδω:Αρχική»ΔΗΜΟΙ»ΜΑΡΟΥΣΙ»ΚΟΙΝΩΝΙΑ»ΔΑΣ ΟΤΑ Αμαρουσίου προς πρόεδρο Σωματείου Εργαζομένων: Οι τραμπουκισμοί δεν θα περάσουν\nΔΑΣ ΟΤΑ Αμαρουσίου προς πρόεδρο Σωματείου Εργαζομένων: Οι τραμπουκισμοί δεν θα περάσουν\nBy ΕΝΥΠΟΓΡΑΦΑ on Τρίτη 11 Σεπτεμβρίου 2018 14:19 ΚΟΙΝΩΝΙΑ\n«Οι τραμπουκισμοί δεν θα περάσουν» τονίζει η συνδικαλιστική παράταξη ΔΑΣ ΟΤΑ Αμαρουσίου στον πρόεδρο του Σωματείου Εργαζομένων του Δήμου με αφορμή, όπως καταγγέλλει η παράταξη, «επίθεση» του προέδρου προς εκλεγμένο μέλος της.\nΣυγκεκριμένα η ΔΑΣ ΟΤΑ Αμαρουσίου επισημαίνει τα εξής:\nΚαταγγέλλουμε την επίθεση κατά του εκλεγμένου μέλους του Δ.Σ. με τη ΔΑΣ ΟΤΑ Βαβανού από τον πρόεδρο του Σωματείου, Νίκο Καλλιμάνη. Αιτία της επίθεσης ήταν γιατί ο συνάδελφος Βαβανός, κατά τη συνάντηση με τον πρόεδρο του ΟΚΟΙΠΑΔΑ, απαίτησε η συζήτηση να διεξαχθεί χωρίς εκατέρωθεν βρισιές και από τη μεριά του προέδρου του ΟΚΟΙΠΑΔΑ, αλλά και από τη μεριά του «προέδρου» του Σωματείου.\nΚαταγγέλλουμε τους τραμπουκισμούς του προέδρου του Σωματείου. Είναι απαράδεκτος. Τους τραμπουκισμούς του να πάει να τους κάνει στα αφεντικά του και όχι στους συναδέλφους του.\nΗ συγκεκριμένη κίνηση δεν μπορεί να χαρακτηρισθεί ως μια «άτυχη» στιγμή, όπως θέλουν κάποιοι να περάσουν. Ήταν σχεδιασμένη να χτυπήσει τις ταξικές δυνάμεις, να χτυπήσει αυτούς που καθημερινά βρίσκονται στους χώρους δουλειάς, ενημερώνοντας τους συναδέλφους. Άλλωστε την ίδια τακτική χρησιμοποιούν και τα αφεντικά. Όταν δεν μπορούν να επιβάλλουν την άποψη τους, καταφέρονται στη βία.\nΑπό τη μεριά μας καταλαβαίνουμε το άγχος του. Κάνει τα πάντα προκειμένου να φανεί στα μάτια των συναδέλφων ότι κάτι κάνει.\nΚαλούμε όλους τους συναδέλφους, αλλά και τα υπόλοιπα μέλη του Διοικητικού Συμβουλίου του Σωματείου Εργαζομένων Δήμου Αμαρουσίου να καταδικάσουν τέτοιες συμπεριφορές.\nΑπαιτούμε την άμεση σύγκληση του Διοικητικού Συμβουλίου.\nΗ συγκεκριμένη κίνηση του Καλλιμάνη δεν μπορεί να μείνει στα κρυφά.\nΔΑΣ ΟΤΑ Αμαρουσίου Νίκος Καλλιμάνης Σωματείο Εργαζομένων Δήμου Αμαρουσίου\nΟ καθηγητής Σταμάτης Κριμιζής στη Γερμανική Σχολή Αθηνών


Α. Τσίπρας: Προς το κέντρο ολοταχώς\nΗ πρόσφατη συνέντευξη του Αλέξη Τσίπρα στο «Βήμα της Κυριακής» έχει τη σημασία της, όχι τόσο για το περιεχόμενο της και την αναφορά του στα θέματα της καθημερινότητας (γιατί λίγο ως πολύ οι θέσεις του είναι γνωστές), αλλά από την άποψη του προσανατολισμού και των επιδιώξεών του ίδιου και του ΣΥΡΙΖΑ.\nΗ απόφαση για τη συνέντευξη αυτή φαίνεται ότι ταιριάζει γάντι με τους στόχους που ο ΣΥΡΙΖΑ έχει θέσει για άνοιγμα στον κεντροαριστερό και κεντρώο χώρο και την επιδίωξη να προελκυσθεί ευρύτερος κεντρώος κόσμος στην Προοδευτική Συμμαχία.\nΗ ιστορική εφημερίδα «το Βήμα», ιδιοκτησίας του Βαγγέλη Μαρινάκη, έχει ως γνωστόν ιστορικά πολλούς κεντρώους αναγνώστες. Δόθηκε λοιπόν η ευκαιρία να απευθυνθεί σε ένα ευρύτερο κεντρώο ακροατήριο και να θέσει την πολιτική του για τη διεύρυνση του κόμματος του προς τον κέντρο και να δώσει εχέγγυα φερεγγυότητας, ενδιαφέροντος για τη μεσαία τάξη και ότι πλέον δεν έχει σχέση με ακρότητες και εξαλλοσύνες. Στις περασμένες εκλογές η πλειοψηφία των κεντρώων προτίμησε τη ΝΔ και όχι το ΣΥΡΙΖΑ. Όμως ο Α. Τσίπρας γνωρίζει καλά ότι χωρίς την προσέλκυση ευρύτερων τμημάτων από το κέντρο ο στόχος να προχωρήσει η «Προοδευτική Παράταξη» δεν μπορεί να επιτευχθεί. Ακριβώς στο χώρο του κέντρου διαγκωνίζονται και στο μέλλον αυτό θα ενταθεί ο ΣΥΡΙΖΑ και η ΝΔ.\nΓια να δοθεί η συνέντευξη αυτή έπρεπε ο ΣΥΡΙΖΑ να άρει το εμπάργκο που είχε επιβάλει στα μέσα μαζικής ενημέρωσης του Βαγγέλη Μαρινάκη από το 2018 και αυτό ακριβώς έκανε. Αν αυτό θα έχει μόνιμο χαρακτήρα, θα φανεί. Είναι γνωστή η σύγκρουση του ΣΥΡΙΖΑ με το συγκεκριμένο επιχειρηματία και οι βαριές κατηγορίες που αντάλλαξαν πολλές φορές και σε διάφορες φάσεις κατά το παρελθόν. Το σπάσιμο του εμπάργκο αυτού ήρθε μετά από ένα άλλο, αυτό στον ΣΚΑΪ του μεγαλοεπιχειρηματία Αλαφούζου.\nΟ Α. Τσίπρας αντιλαμβάνεται ότι οι αντιπαραθέσεις και ο πόλεμος με τα μεγάλα επιχειρηματικά συμφέροντα -και ιδιαίτερα όσα διαθέτουν πανελλαδικής εμβέλειας μέσα μαζικής ενημέρωσης- δεν τον συμφέρει. Ο ΣΥΡΙΖΑ επιδιώκει στηρίγματα στον επιχειρηματικό κόσμο ώστε να διευκολυνθεί η ενδυνάμωση του και να διεκδικήσει την κυβέρνηση. Αντιστοίχως επιδιώκει και σταθερή βελτίωση των σχέσεων του με αλλοδαπά κέντρα, με τους ευρωπαίους και ιδιαίτερα με τους αμερικανούς σε σημείο τέτοιο που οι σχέσεις μαζί τους δεν είχαν φτάσει ποτέ.\nΑπό την πλευρά τους οι επιχειρηματίες δεν θέλουν να βρίσκονται σε σύγκρουση με τον ένα πόλο του δικομματικού πολιτικού συστήματος, επιδιώκουν επαφές και στήριξη σε κάθε πολιτικό χώρο.\nΕξάλλου δεν υπάρχει κανένα πολιτικό εμπόδιο γι’ αυτό. Ο ΣΥΡΙΖΑ έχει εναρμονίσει απολύτως την πολιτική του με τα συμφέροντα του κεφαλαίου και με τα οικονομικά και στρατηγικά συμφέροντα των ΗΠΑ και της Ευρωπαϊκής Ένωσης. Αυτό επιβεβαιώθηκε απολύτως από τις απαντήσεις που έδωσε ο Α. Τσίπρας στη συγκεκριμένη συνέντευξη.\nΦάνηκε ότι ΣΥΡΙΖΑ και ΝΔ ταυτίζονται στις θέσεις τους σχετικά με τα ελληνοτουρκικά και τη διαμορφωμένη κατάσταση στην Ανατολική Μεσόγειο, έχουν τις ίδιες αγωνίες. Στη συνέντευξη έκανε τον απολογισμό των δραστηριοτήτων της κυβέρνησης του στον τομέα αυτό: από τη δημιουργία των αξόνων με Ισραήλ, Αίγυπτο και τις ΗΠΑ, ως τον αγωγό ΕastMed, τον οποίο προπαγανδίζει ότι είναι δικό του έργο. Μίλησε για νέους δυσβάσταχτους εξοπλισμούς, την ψήφιση από την πλευρά του ΣΥΡΙΖΑ του αμυντικού προϋπολογισμού και της αναβάθμισης των F-16 και των Μιράζ. Τάχθηκε ολόθερμα υπέρ της διαμόρφωσης εθνικής πολιτικής και εθνικού μετώπου για τα ελληνοτουρκικά και την Ανατολική Μεσόγειο. Το μόνο θέμα που βρήκε να πει εναντίον του Κ. Μητσοτάκη είναι ότι είναι ασυνεπής και ανεύθυνος γιατί ο ίδιος εφάρμοζε εθνική πολιτική, αλλά ο αρχηγός της ΝΔ τότε δημαγωγούσε καταψηφίζοντας ή συμμετέχοντας σε συλλαλητήρια. Με δυο λόγια ο ίδιος είναι πιο συνεπής από τον Κ. Μητσοτάκη, περισσότερο αξιόπιστος και ικανός για την εφαρμογή της πολιτικής αυτής. Εκεί εντοπίζονται οι διαφορές τους, ποιος από τους δύο υπηρετεί πιο πιστά και με περισσότερες ικανότητες τα συμφέροντα των επιχειρηματιών και των ιμπεριαλιστών.\nΟ Α. Τσίπρας δεν είχε κάτι να πει για την πολιτική της λιτότητας κατά την περίοδο της διακυβέρνησης του παρά μόνο ότι δεν ήταν δική του επιλογή, αλλά αναγκάστηκε να το κάνει για να σώσει τη χώρα από τη χρεοκοπία. Το θέμα όμως δεν είναι τι ήθελε, αντίθετα σημασία έχει μόνο ποια πολιτική εφάρμοσε και ότι δεν αντιστάθηκε, αλλά έδειξε ιδιαίτερη προθυμία να εφαρμόσει τις απαιτήσεις των επιχειρηματιών και της ΕΕ.\nΕνδιαφέρον έχει η απάντησή του σχετικά με το τι είδους κόμμα είναι ο ΣΥΡΙΖΑ. Η απάντηση είναι αποκαλυπτική. Ισχυρίστηκε ότι το ιδεολογικό και πολιτικό DNA του ΣΥΡΙΖΑ είναι αριστερό. Στη συνέχεια είπε ότι είναι κόμμα νέου τύπου, ότι είναι κόμμα της Νέας Αριστεράς που άντεξε στο χρόνο, ότι βρίσκεται σε συμπόρευση με τη σοσιαλδημοκρατία και σε σχέση ώσμωσης μαζί της για τη δημιουργία της Νέας Αριστεράς.\nΌσο για την «Προοδευτική παράταξη» δήλωσε ότι ο ίδιος «επιδιώκει να αποκτήσει η παράταξη αυτή συνείδηση του εαυτού και της δύναμης της για αυτό κι ανοίγει τις πόρτες του ΣΥΡΙΖΑ σε κάθε πολίτη ασχέτως με την πολιτική καταγωγή του που κατανοεί τη σημασία ενός μεγάλου πολύχρωμου σύγχρονου αριστερού κόμματος στην εποχή των δεξιών τεράτων».\nΌλους όσους δηλαδή θα συμφωνήσουν με μία πολιτική που προωθεί τα συμφέροντα του μεγάλου κεφαλαίου, που σπέρνει αμερικανικές και νατοϊκές βάσεις σε ολόκληρη τη χώρα και εγκαθιστά μία νέα αμερικανοκρατία χωρίς προηγούμενο.\nΌλα είναι σαφέστατα και ο αριστερός κόσμος που ακολουθεί το ΣΥΡΙΖΑ πρέπει να προβληματιστεί, ίσως προβληματιστούν και κάποιοι από την ηγεσία του που παρουσιάζονται ακόμη ως αριστεροί.


Συναντά Μέρκελ ο Σαμαράς – Όλες οι Ειδήσεις από την άλλη Θεσσαλονίκη\nΣυναντά Μέρκελ ο Σαμαράς\nΣτο Βερολίνο βρίσκεται και σήμερα ο πρωθυπουργός Αντώνης Σαμαράς.\nΤο μεσημέρι θα συναντηθεί με την καγκελάριο της Γερμανίας Αγγελα Μέρκελ ενώ νωρίτερα θα έχει κατ’ ιδίαν συνάντηση με τον πρώην υπουργό Εξωτερικών και αντικαγκελάριο της Γερμανίας Χανς – Ντίντιχ Γκένσερ. Στο τραπέζι της συζήτησης οι γερμανικές επενδύσεις στην Ελλάδα.\nΟ πρωθυπουργός χθες συμμετείχε στο συνέδριο του Εκδοτικού Οργανισμού “Die Welt”, ως κεντρικός ομιλητής, μαζί με τον πρόεδρο της Ευρωπαϊκής Κεντρικής Τράπεζας Μάριο Ντράγκι.\n«Θα είναι μια συζήτηση για την Ευρώπη της ανάπτυξης και της αλληλεγγύης και θα είναι μια ανάλυση για την οικονομία της Ελλάδος και την εμπιστοσύνη που πλέον έχουν οι ξένοι σε αυτήν και την προοπτική της. Ευχαριστώ πολύ» δήλωσε ο Αντώνης Σαμαράς προσερχόμενος στην εκδήλωση.


Πολλές φορές ακούμε τις νέες μητέρες να αναφέρουν ότι μετά την εγκυμοσύνη χαλάσανε τα δόντια τους διότι το μωρό «έκλεψε» το ασβέστιο από αυτά. Τα δόντια όπως και τα οστά αποτελούνται από μέταλλα με το ασβέστιο να αποτελεί το κυριότερο. Τα οστά συνεχώς προσλαμβάνουν και χάνουν ασβέστιο κατά τη διάρκεια της ζωής του ανθρώπου. Η πρόσληψη και η απώλεια επηρεάζονται και εξαρτώνται από διατροφικούς, ορμονικούς και περιβαλλοντικούς παράγοντες. Η έλλειψη ασβεστίου στις τροφές οδηγεί σε σχηματισμό αδύναμων οστών. Έχοντας υπόψη τα παραπάνω, δεν είναι λίγοι όσοι υποθέτουν ότι με ανάλογο μηχανισμό και τα δόντια τους απορροφούν και χάνουν ασβέστιο. Είναι όμως αυτή η υπόθεση σωστή;\nΗ διάπλαση των μόνιμων δοντιών ολοκληρώνεται στην ηλικία των 14 ετών. Μετά την ηλικία αυτή τα δόντια δεν μπορούν ούτε να προσλάβουν ούτε να χάσουν συστατικά, συνεπώς η έλλειψη ασβεστίου από την διατροφή δεν μπορεί να επηρεάσει την δομή του δοντιού όπως ούτε ένα μωρό δεν μπορεί να «ρουφήξει» το ασβέστιο από τα δόντια, διότι η διάπλασή τους έχει ήδη ολοκληρωθεί.\nΚαι στο σημείο αυτό τίθεται το ερώτημα… Γιατί εμφανίζουν οι μητέρες περισσότερα χαλάσματα με την εγκυμοσύνη;\nΕμφανίζουν περισσότερα χαλάσματα όχι γιατί το μωρό απορροφά το ασβέστιο των δοντιών αλλά για τους λόγους που αναλύονται παρακάτω:\n1.Πρωινή ναυτία και έμετος. Αποτελεί ένα σύνηθες φαινόμενο κυρίως κατά τους πρώτους μήνες της κύησης. Αυτή η καθημερινή ή ακόμα και η περιστασιακή έκθεση των δοντιών στα γαστρικά οξέα μπορεί να οδηγήσει σε εμφάνιση τερηδονικών βλαβών (χαλασμάτων).\n2. Γαστροοισοφαγική παλινδρόμηση. Εμφανίζεται πολύ συχνά στις εγκυμονούσες και οφείλεται στο ότι το αναπτυσσόμενο έμβρυο πιέζει το στομάχι της μητέρας με αποτέλεσμα τα οξέα να εισέρχονται στην στοματική κοιλότητα επιφέροντας βλάβες στα δόντια. Η κατάσταση γίνεται χειρότερη όσο το έμβρυο μεγαλώνει και πιέζει ακόμα πιο πολύ το στομάχι.\n3. Αλλαγές στην στοματική υγιεινή. Πολλές μανούλες αμελούν την στοματική τους υγιεινή είτε επειδή δεν μπορούν να ανεχτούν την οδοντόβουρτσα και την οδοντόκρεμα καθώς τους προκαλεί αντανακλαστικό εμέτου, είτε επειδή είναι αφοσιωμένες στην σκέψη και τον ερχομό του μωρού τους.\n4. Αλλαγές στην διατροφή. Με την εγκυμοσύνη και τον θηλασμό πολλές γυναίκες στρέφονται σε γλυκές τροφές και αλλάζουν τις διαιτητικές τους συνήθειες σε σχέση με το παρελθόν. Η αυξημένη λήψη γλυκών οδηγεί σε χαλάσματα των δοντιών.\nΠως μπορούν τα δόντια να διατηρηθούν υγιή κατά την εγκυμοσύνη;\n1. Προσπάθεια για καθημερινό βούρτσισμα, αν είναι εφικτό.\n2. Σε περίπτωση εμέτου ξεπλύνετε το στόμα αμέσως με άφθονο νερό για να παραμείνουν το λιγότερο δυνατό τα οξέα στην στοματική κοιλότητα.\n3. Αποφύγετε όξινες τροφές και ποτά, όπως σάλτσες τομάτας, χυμό πορτοκάλι και άλλων φρούτων και αναψυκτικά.\n4. Μην χρησιμοποιείτε οδοντόκρεμες λευκαντικές.\n5. Καταναλώστε μαστίχες με το γλυκαντικό ξυλιτόλη. Η κατανάλωση μαστίχας θα οδηγήσει στην αύξηση της ροής του σιέλου το οποίο θα ξεπλύνει το στόμα από τα υπολείμματα των οξέων.\nΔιαβάστε επίσης σε αυτή τη στήλη: « Εσείς ακόμα μετράτε προβατάκια…; tips κατά της αυπνίας Αιμορροΐδες - Πρόληψη και αντιμετώπιση »


Άγιος Μάμας - Χανιά | Terrabook\nΤο γραφικό εκκλησάκι του Αγίου Μάμα βρίσκεται κοντά στον χωριό Κυριακοσέλλια της επαρχίας του Αποκορώνου των Χανίων της Κρήτης.\nΧτισμένη μέσα σε σπηλιά, η εκκλησία του Αγίου Μάμα ξεχωρίζει για την γραφικότητά της καθώς και για το ότι συνδυάζει αρμονικά τη φύση με το ανθρώπινο στοιχείο.\nΗ πρόσοψη της εκκλησίας εξαιτίας του κάτασπρου χρώματός της, είναι φανερή για τον επισκέπτη από την κοντινή εκκλησία του Αγίου Νικολάου.\nΟ Άγιος Μάμας βρίσκεται ακριβώς στην πλαγιά του βουνού και είναι προστάτης των βοσκών. Κάθε χρόνο στις 2 Σεπτεμβρίου, ημέρα εορτασμού του Αγίου Μάμα, πραγματοποιείται ξακουστό πανηγύρι με μπόλικο φαγητό (βραστό κρέας) και ποτό.\nΣτο εκκλησάκι υπάρχουν οστά ζώων, ευρήματα που αποδεικνύουν τις θυσίες που γινόντουσαν στην αρχαία προς τιμήν του θεού Πάνα.\nΟ Άγιος Μάμας στα Κυριακοσέλλια είναι επισκέψιμος καθόλη τη διάρκεια του έτους.


ERASMUS ΠΟΛΩΝΙΑ, ΜΙΑ ΦΑΝΤΑΣΤΙΚΗ ΕΜΠΕΙΡΙΑ\nErasmus Πολωνία: Φανταστική Εμπειρία Ζωής\nΈνα βιωματικό άρθρο για την πραγματική εμπειρία ενός Έλληνα δια βίου φοιτητή. Καταλάθος βρέθηκε για Erasmus στην άγνωστη έως τότε Πολωνία, αντί την κοσμοπολίτικη Γαλλία που ήθελε εξαρχής. Μια εμπειρία που του έχει μείνει αξέχαστη.\nErasmus στην Πολωνία, Σούπερ εμπειρία\nΠολωνία, η μέχρι τότε άγνωστη χώρα\nΑρκετοί θεωρούν ακόμα ότι η Πολωνία είναι εντελώς πίσω από τον κόσμο και ότι οι άνθρωποι εδώ πεινάνε.\nΑυτό δεν ισχύει καθόλου και θα έλεγα ότι η Πολωνία είναι πολύ πιο μπροστά από αρκετές Ευρωπαικές χώρες παρόλα τα δεινά που έχει περάσει.\n11 Καλοί Λόγοι για ένα Ταξίδι στην Πολωνία\nΞεναγήσεις Στα Ελληνικά Από την Κρακοβία\nΠώς Βρέθηκα στην Πολωνία Erasmus\nΑυτό το άρθρο είναι καθαρά βιωματικό. Το Erasmus είναι ένα πρόγραμμα ανταλλαγής σπουδαστών. Βρέθηκα να διανύω την τρίτη δεκαετία της ζωής μου και να είμαι φοιτητής στη Θεολογική σχολή Αθηνών.\nΌταν είδα την προκήρυξη για το Erasmus στη σχολή αμέσως προτίμησα μια χώρα με κύρος (prestige) όπως είναι η Γαλλία. Όμως είχε γίνει λάθος από τη συμφωνία της σχολής, καθώς είχαν υπογράψει μόνο για μεταπτυχιακό και όχι για προπτυχιακό επίπεδο σπουδών.\nΓεγονός που το πήραν χαμπάρι από τη σχολή μου λίγες μέρες πριν το κλείσιμο της γραφειοκρατικής διαδικασίας.\nΟ υπεύθυνος καθηγητής μου ανακοίνωσε ότι έπρεπε να αλλάξω τον προορισμό μου μέσα σε μία –δύο μέρες. Δεν υπήρχε χρόνος για σκέψη. Εξάλλου η πολύ ανάλυση προκαλεί παράλυση.\nΈτσι απευθύνθηκα σε μια φίλη που εμπιστεύομαι την κρίση της η οποία μου είπε «Βάλε Πολωνία, είναι πολύ οργανωμένα».\nΧωρίς δεύτερη σκέψη και επειδή πάντα είχα απωθημένο να πάω Erasmus την επομένη ημέρα έκανα τα χαρτιά και εξασφάλισα ένα εισιτήριο στο φοιτητόκοσμο του erasmus της Πολωνίας.\nΚριτήρια Εράσμους, Πολωνία\nTα κριτήρια για να συμμετέχεις στο Erasmus είναι: να έχεις μέσο όρο στα μαθήματα πάνω από 6,5, να έχεις δίπλωμα ξένης γλώσσας Β2 και να έχεις περάσει τα 3/4 των μαθημάτων από το πρώτο έτος.\nΤο Erasmus δεν έχει όριο ηλικίας καθώς η γνώση και η ψυχή δεν έχουν ηλικία. Έτσι έγινα ο παππούς (grandpa) ή ο μεγάλος αδερφός (big brother) του Erasmus.\nEπίσης, η πιο σημαντική πληροφορία που πρέπει να γνωρίζεις είναι ότι για το Erasmus δίνουν υποτροφία ανάλογα με το βιοτικό επίπεδο κάθε χώρας.\nΠεριληπτικά το Εράσμους στην Πολωνία\nΗ κατάσταση στην Πολωνία δεν ήταν απλά οργανωμένη. Ήταν εξαιρετικά οργανωμένη. Είχαν γκρουπ στο facebook όπου υπήρχε δίκτυο εθελοντών φοιτητών που ήταν πρόθυμοι και πρόσχαροι να σε βοηθήσουν.\nΣε ότι μπορούσε να χρειαστείς βοήθεια και από το διαδίκτυο ενημερωνόσουν για τις κοινωνικές εκδηλώσεις και τις δραστηριότητες του Erasmus.\nΦιλανθρωπική εκδήλωση Erasmus στην Πολωνία\nΛίγο πιο αναλυτικά, οι φοιτητές του Erasmus ήταν υπό τη διαχείριση συντονιστή (coordinator) και ο κάθε εισερχόμενος φοιτητής είχε έναν υπεύθυνο καθοδηγητή (mentor).\nΣτην δική μου περίπτωση, ήρθε η μέντοράς μου και με παρέλαβε από το αεροδρόμιο της Βαρσοβίας και με πήγε στις φοιτητικές εστίες όπου είχα δηλώσει με ηλεκτρονική αίτηση το ενδιαφέρον μου για διαμονή.\nΑξίζει να σημειωθεί πως ότι πρόβλημα μπορούσε να προκύψει στην πορεία και κατά τη διάρκεια του Erasmus, σε βοηθάνε το δίκτυο εθελοντών φοιτητών (esn).\nΤο esn είναι οργάνωση εθελοντών φοιτητών με παγκόσμια κλίμακα που βοηθάνε τους φοιτητές από τις άλλες χώρες.\nΑν σπουδάζεις Ελλάδα σε δημόσιο Πανεπιστήμιο ή ΤΕΙ σου συνιστώ να γίνεις μέλος. Περισσότερες πληροφορίες για το esn μπορείς να βρεις εδώ «https://esngreece.gr/».\nΔιαβάστε Περισσότερα Άρθρα για την Βαρσοβία\nΗ περιοχή που έμεινα ήταν ένα ήσυχο προάστιο, το Bemovo Ratusz στην Βαρσοβία. Οι εστίες έχουν τρία γειτονικά κτήρια με τις αντίστοιχες ονομασίες rogas, jelonek και sarna.\nΤο κόστος διαμονής για το έτος 2015, ήταν 130 ευρώ ανά μήνα για ένα αρκετά ευρύχωρο δωμάτιο. Το δωμάτιο το μοιράζεσαι με τρεις συγκάτοικους, έχετε κοινόχρηστη κουζίνα και μπάνιο και τα κρεβάτια βρίσκονται σε αρκετή απόσταση μεταξύ τους.\nΤο δωμάτιο μας ήταν Βαλκανικό. Μοιραζόμουν το δωμάτιο μου με έναν Ρουμάνο, στη μέση υπήρχε η κουζίνα και η τουαλέτα και στο άλλο δωμάτιο έμεναν δύο Τούρκοι.\nΗ επιλογή συγκατοίκων γίνεται από την διαχείριση της εστίας εκτός αν πας με κάποιο φίλο σου ή κάποιο γνωστό σου όπου οπότε μπορείτε να μείνετε μαζί.\nΣου συνιστώ ανεπιφύλακτα άμα συμμετέχεις στο πρόγραμμα Erasmus να πας σε εστία γιατί κάθε μέρα θα είναι μία έκπληξη.\nΑν είσαι πολύ αντικοινωνικός θα σου κάνει καλό γιατί θέλεις δεν θέλεις θα κοινωνικοποιηθείς με την προσέλευση του κόσμου που υπάρχει στις εστίες και τα preparty που γίνονται σε επιλεγμένες ημερομηνίες.\nΤα preparty είναι απλά μια μικρή προθέρμανση συγκέντρωσης φοιτητών λίγο πριν την νυχτερινή έξοδο. Εξάλλου δε θα μείνεις για πάντα εκεί αλλά μισό περίπου χρόνο από τη ζωή σου.\nΠάρτε 100 ζλότυ μείον από την πρώτη σας διαμονή στο AirBnb για να εγγραφείτε τώρα.\nΔραστηριότητες Erasmus στην Πολωνία\nΤην πρώτη εβδομάδα δεν θα κάνεις τίποτα. Απλώς υπάρχεις αφού είναι η εβδομάδα προσαρμογής (week orientatiοn).\nΟι εθελοντές φοιτητές του esn οργανώνουν διάφορες δραστηριότητες ψυχαγωγικού και πολιτιστικού χαρακτήρα με σκοπό οι σπουδαστές και οι ντόπιοι να γνωριστούν καλύτερα.\nΔιοργανώνουν για παράδειγμα ευρωπαϊκό δείπνο (eurodinner) όπου ο καθένας φέρνει ή μαγειρεύει ένα φαγητό της χώρας του και είναι σαν μια συγκέντρωση φίλων από όλο τον κόσμο.\nΠαίζεις bowling, ποδοσφαιράκι, μπιλιάρδο, παντομίμα. Επισκέπτεσαι τα μουσεία της πόλης, τα ιστορικά μνημεία της καθώς και όμορφες μοντέρνες γκαλερί, κάνεις περιπάτους και εκδρομές σε ωραία πάρκα.\nΦανταστικό πάντως είναι το μεγαλύτερο πάρκο της Βαρσοβίας Lazienski (Aν είσαι τυχερός μπορεί να δεις και σκιουράκια ή να ακούσεις κονσέρτα αφιερωμένα στον Σοπέν).\nΣτις προγραμματισμένες βόλτες είχαμε πάντα καθοδηγητές που λειτουργούσαν σαν tour operators χωρίς να βάζεις GPS και απλά να υπάρχεις και να ακολουθείς (just follow).\nΠέρα από το κομμάτι της ψυχαγωγίας, υπάρχει και το κομμάτι της εκπαίδευσης. Αυτό που με εξέπληξε ευχάριστα ήταν η ταχύτητα της γραφειοκρατίας.\nΚάθε φορά που πήγαινα στη γραμματεία της σχολής και χρειαζόμουν κάποιο έγγραφο μου το έδιναν εντός ολίγων λεπτών.\nΑκόμα και τα μαθήματα ιστορικού, πολιτιστικού ή θρησκευτικού χαρακτήρα είχαν τα περισσότερα γεωγραφικούς προσδιορισμούς και ανάφεραν περιοχές είτε της Πολωνίας, είτε της Ευρώπης, είτε ακόμα της Ελλάδος.\nΜε ψηφιακούς χάρτες, ενώ οι καθηγητές είχαν άρτια εγκυκλοπαιδική γνώση για την ιστορία και τον πολιτισμό της Ελλάδας.\nΤο διάβασμα και η συμμετοχή στην τάξη ήταν απαραίτητα, απλώς για να θυμηθείς την καταγωγή σου (και να μην γίνεις ρεζίλι) που κάποιοι άλλοι στο εξωτερικό την ξέρουν καλύτερα από εσένα.\nΒέβαια όταν με το καλό αποφασίσεις να πας αν σου αναθέσουν εργασία (essay), μη διανοηθείς καν να κάνεις copy paste από ίντερνετ γιατί έχουν μηχάνημα και το αντιλαμβάνονται αμέσως.\nΑν και πλέον αυτό ισχύει και για την Ελλάδα οπότε έχετε το νου σας γιατί εκεί και πλέον όπως και εδώ τα πτυχία εν copies κτώνται δεν ισχύει.\nΑν σε ζορίζει η εξέταση και δουν ότι προσπαθείς και δεν τα καταφέρνεις τόσο καλά, πολύ πιθανόν να σε ρωτησουν στο τέλος: πες μου τι ξέρεις. Όσον αφορά το ψυχαγωγικό κομμάτι δε μπορούν να καταγράφουν όλα για ευνόητους λόγους. Θα αναφέρω όμως λίγα και καλά.\nΔιάφορα για την Βαρσοβία\nΤο πρώτο πράγμα που αξίζει να δεις είναι η παλαιά πόλη της Βαρσοβίας (Stary Miasto), μια πόλη βγαλμένη από παραμύθι.\nΤο Πάρκο Λαζιένκι στην Βαρσοβία\nΗ παλαιά πόλη της Βαρσοβίας είναι μνημείο παγκόσμιας πολιτιστικής κληρονομιάς της UNESCO. Σημειώστε ότι καταστράφηκε σχεδόν ολοσχερώς κατά τον 2ο Παγκόσμιο Πόλεμο.\nΝα φάτε διάφορες Πολωνικές σούπες, μπίγκος και οπωσδήποτε πιερόγκι που είναι και τo πιο δημοφιλές παραδοσιακό Πολωνικό φαγητό.\nΝα πιείτε Πολωνική βότκα και να λες νασντρόβια (στην υγειά μας στα Πολωνικά). Κάποιες καλές Πολωνικές βότκες για να δοκιμάσετε είναι: Wódka Żołądkowa Gorzka, Sobieski, Baczewski, Dębowa, Chopin, Luksusowa.\nΕπίσης κάποιες πιο φθηνές βότκες που μπορείτε να βρείτε σε όλα τα καταστήματα είναι η Żubrówka (ωραία με χυμό μήλο) και η Soplica η οποία βγαίνει σε διάφορες γεύσεις.\nΓενικά είτε μόνος σου είτε με παρέα γιατί κατά τη γνώμη μου η καλύτερη παρέα είναι ο εαυτός μας, να πας στο Μουσείο Ιστορίας Πολωνών Εβραίων.\nΈνα πολύ μεγάλο μουσείο που θα πρέπει να αφιερώσετε μισή μέρα για να το επισκεφτείτε και να μελετήσετε την ιστορία των Πολωνών Εβραίων από άλλη οπτική γωνία.\nΝα επισκεφτείτε οπωσδήποτε το μουσείο του Κοπέρνικου και να παίξετε διαδραστικά παιχνίδια, όπως και να δείτε ωραίες εφευρέσεις που πλέον τις έχουμε και στην καθημερινότητα μας.\nΤελικά, στο μουσείο του Σοπέν θα βάλετε ακουστικά στα αυτιά σας και θα ταξιδέψετε στον όμορφο χώρο της κλασσικής μουσικής.\nΤο Ζγότε Ταράσε (Χρυσή Ταράτσα) είναι ένα από τα μεγαλύτερα εμπορικά κέντρα της Βαρσοβίας, όπου εκεί καμαρώνεις την μοντέρνα αρχιτεκτονική του.\nΠερισσότερα για το τι να δείτε μέσα στην Βαρσοβία, όπως και πανέμορφα μέρη για να επισκεφτείτε στα περίχωρα της Βαρσοβίας.\nΕτοιμασία για Πάρτυ\nΦτάσαμε στο πιο ενδιαφέρον - Πάρτυ\nΌταν πέφτει το βράδυ να ετοιμαστείς για pub και club. Υπάρχουν pub που προσφέρουν μια ποικιλία από σφηνάκια στην τιμή του ενός ευρώ το καθένα και ονομάζονται shot bars.\nΣας παραπέμπω σε ιστοσελίδα με τα καλύτερα shot bars στην Βαρσοβία για να διαβάσετε περισσότερα. Επίσης δείτε τα καλύτερα μέρη για πάρτυ στην Βαρσοβία.\nΣας συνιστώ να δοκιμάσετε έστω και μια φορά το chupa choups, διαχρονική αξία shotγια προθέρμανση στη νυχτερινή ζωή.\nΤo μεγαλύτερο clubτης Βαρσοβίας είναι το park club το οποίο έχει και την καλύτερη Erasmusατμόσφαιρα σε όλη την πόλη ενώ κάθε Τετάρτη νωρίς το βράδυ έχει προσφορά την μπύρα 4 ζλότυ (1 ευρώ σχεδόν).\nΔεν γίνεται να είστε Erasmus στην Πολωνία και να μην το επισκεφτείτε έστω και μια φορά. Φυσικά ένα από τα καλύτερα μαγαζιά της πόλης με κυρίως Λάτιν μουσική είναι το Teatro Cubano.\nΤο μαγαζί αυτό παίζει καθημερινά και είναι σίγουρο ότι θα βρείτε και άλλους σαν εσάς. Υπάρχει και το αντίστοιχο στην Κρακοβία. Είναι και τα 2 αυτά μαγαζιά κάτι που θα πρέπει να δείτε στην νυκτερινή ζωή.\nΕπίσης, το κοσμοπολιτικό PlanB συστήνεταιγια μπυρίτσα. Απολαύστε φοιτητική ατμόσφαιρα με Hipsterτυπάδες και πολλά άλλα :) Τελικά, εάν είστε λάτρης του κρασιού, μια πολύ καλή ιδέα είναι το μπιστρό Charlotte.\nΕκδρομή Erasmus στην Κρακοβία\nΤαξιδάκια στην Πολωνία\nΔείτε 11 πανέμορφα μέρη για να επισκεφτείτε στην Πολωνία, όπως και κάποιες συμβουλές που θα πρέπει να γνωρίζετε για ταξίδια στην Πολωνία.\nΟι εθελοντές του esn (Erasmus Student Network) διοργανώνουν ταξίδια και εκτός Βαρσοβίας. Το πιο δημοφιλές είναι το ταξίδι στην Κρακοβία. Πήγαμε ομαδικά με το τρένο. Όταν φτάσαμε τακτοποιηθήκαμε στο φοιτητικό hostel Ροζ Πάνθηρας.\nΚατόπιν, απλώς ακολουθήσαμε το πρόγραμμα των διοργανωτών. Πήγαμε στα αλατωρυχία στην Βιελίτζκα που είναι στην λίστα της Ουνέσκο. Εάν είσαι κλειστοφοβικός καλύτερα να μην πας γιατί δεν υπάρχουν παράθυρα και κατεβαίνεις αρκετούς ορόφους κάτω στα υπόγεια.\nΑλλά όπως λέει και το ρεφρέν ενός λαϊκού ελληνικού τραγουδιού «και ας μένεις σε πολυώροφα στα υπόγεια είναι η θέα». Την επόμενη ημέρα, πήγαμε στο Άουσβιτς όπου εκεί πρέπει να είσαι προετοιμασμένος ψυχολογικά.\nΆμα είσαι πολύ συναισθηματικός ή ευαίσθητος άνθρωπος θα ζήσεις συναισθήματα φρίκης. Θα δεις και μια αίθουσα με Έλληνες Εβραίους που θα σπαράξει η καρδιά σου με αυτά που θα δεις και με αυτά που θα ακούσεις.\nΠερισσότερες πληροφορίες για τα Ναζιστικά στρατόπεδα Άουσβιτς στα Ελληνικά μπορείς να βρεις εδώ: ΑΟΥΣΒΙΤΣ.\nΣε μπαράκι στην Κρακοβία\nΜετά την καταθλιψάρα και την πονοψυχία του πρώην Γερμανικού ναζιστικού στρατοπέδου συγκέντρωσης ακολούθησαν ωραία πράγματα.\nΑκολούθησε το καλύτερο πάρτι του Erasmus, το τραμ πάρτι. Προσωπικά ποτέ δε μου άρεσαν τα πάρτι, ο πολύς κόσμος κ.τ.λ. αλλά αυτό ήταν το κάτι άλλο. Είναι ένα τραμ που έχει φωτορυθμικά, ακούς ωραία μουσική πίνεις το ποτάκι σου και σε γυρνάει στην Κρακοβία.\nΉταν διασκεδαστική εμπειρία και έχει μείνει πολύ έντονα ως ανάμνηση σε όλους τους φοιτητές που έκαναν Erasmus στην Πολωνία. Εισιτήρια κλείνεις ηλεκτρονικά μέσω ίντερνετ και το τραμ πάρτι της Κρακοβίας είναι έτοιμο να σε υποδεχτεί για μια άλλη «σουρεαλιστική κατάσταση».\nΦυσικά εάν η ιδέα του Τραμ Πάρτι σας φοβίζει ή δεν είστε αρκετά άτομα, τότε μπορείτε και πολλούς άλλους τρόπους διασκέδασης.\nΠολωνικές πόλεις που αξίζουν να δείτε\nΠόλεις που επισκέφτηκα πέραν από την Κρακοβία, ήταν το Λούμπλιν, το Γκτάνσκ, το Βρότσλαβ και το Τόρουν που είναι η πόλη του Κοπέρνικου.\nΑς δούμε όμως λίγα για την κάθε πόλη. Το Λουμπλιν είναι μια ήσυχη πόλη αρκετά κοντά στη Βαρσοβία. Εκεί θα θαυμάσεις το σήμα κατατεθέν της πόλης, το λιοντάρι και να σταθείς δίπλα του να το παρακαλέσεις να σου δώσει λίγη από την αποφασιστικότητα και τη γενναιότητα του.\nΤο Γκτάνσκ είναι παραθαλάσσιο, είναι στη Βαλτική θάλασσα της Βόρειας Πολωνίας. Να κάνεις μια βόλτα οπωσδήποτε στο δάσος και να ακούσεις τον ήχο της θάλασσας.\nΦτάσαμε στο Bρότσλαβ, το οποίο φημίζεται για τα πανέμορφα πολύχρωμα σπίτια με την όμορφη γοτθική αρχιτεκτονική τους και τον ωραίο κεντρικό πεζόδρομο του.\nΠρωτοχρονιάτικο Δείπνο Εράσμους στην Πολωνία\nΤελικά, στο Τόρουν θα δοκιμάσεις την παραδοσιακή λιχουδιά. Το περίφημο gingerbread και μπορείς να επισκεφτείς το εργαστήριο για να το φτιάξεις και εσύ.\nΕπίσης θα δεις τα τείχη του κεκλιμένου πύργου και να θυμάσαι και ένα μύθο που συνδέεται με τον κεκλιμένο πύργο.\nΜια διήγηση αναφέρει πως τον έχτισε ένας αμαρτωλός καθολικός μοναχός (σταυροφόρος), ο οποίος ερωτεύτηκε την κόρη ενός πλούσιου έμπορου.\nΠολύ καιρό συναντιόντουσαν στα κρυφά μέχρι που ένα βράδυ τους έπιασαν οι κάτοικοι της πόλης. Έτσι λοιπόν έσπασε τον αιώνιο όρκο του μοναχισμού και έπρεπε να χτίσει με τα χέρια του τον πύργο.\nΗ κοπέλα τιμωρήθηκε με 25 μαστιγώματα δίπλα στην Πύλη του καθολικού ναού του Αγίου Ιακώβου. Λέγεται μάλιστα, ότι υπάρχει ένας μοναδικός τρόπος για να δει κανείς αν κάποιος έχει καθαρή συνείδηση.\nΑν προσπαθήσει κανείς να σταθεί με τα χέρια μπροστά του και με την πλάτη κολλημένη στον τοίχο θα σημαίνει πως δεν έχει κάνει αμαρτία, πράγμα που δεν ισχύει γιατί ουδείς αναμάρτητος το λίθο βαλέτω.\nΗ Πολωνία γεωγραφικά ανήκει στην κεντρική Ευρώπη και μπορείς να επισκεφτείς με το λεωφορείο Βερολίνο και Πράγα, το Βίλνιους που είναι η πρωτεύουσα της Λιθουανίας και την γραφική πόλη Λιβ που βρίσκεται στην Ουκρανία.\nTα δυο πρώτα τα οποία και επισκέφτηκα είναι τα πιο εύκολα προσβάσιμα. Το Βερολίνο απέχει οχτώ ώρες από τη Βαρσοβία ενώ η Πράγα δεκατρείς.\nΤα καλύτερα λεωφορεία για να μετακινείσαι είναι τα luxexpress όπου προσφέρουν νερά, καφέ, αναπαυτικά καθίσματα καθώς και τηλεόραση με ακουστικά.\nΈχεις τη δυνατότητα επιλογής ταινιών ή να ακούσεις το είδος της μουσικής που σου αρέσει και θα δεις τη λεωφορειάδα με άλλο μάτι.\nΠότε είναι καλύτερα για Erasmus στην Πολωνία\nΧειμώνας στην Πολωνία\nΌταν αποφασίσεις να πας Erasmus Πολωνία και έχεις τη δυνατότητα επιλογής εξαμήνων σου συνιστώ να διαλέξεις το χειμερινό εξάμηνο για να καταλάβεις τι σημαίνει κρύο και ζεστά σπίτια.\nΣτην Ελλάδα και την Κύπρο ναι μεν υπάρχει λιγότερο κρύο αλλά τα σπίτια είναι πάντα κρύα.\nΕκεί έχουν θέρμανση στα πιο απίθανα σημεία του σπιτιού και τις περισσότερες φορές είναι ενεργή. Επίσης, να πάρεις μαζί σου ισοθερμικά ρούχα ή να αγοράσεις κάτι μόλις φτάσεις εδώ.\nΑν είσαι αγόρι και έχεις πάει φαντάρος να πάρεις τη σκελέα και τον εσωτερικό χιτώνα του στρατού. Αν πάλι είσαι κορίτσι ή αγόρι που ακόμα δεν έχει εκπληρώσει τις στρατιωτικές σου υποχρεώσεις, καλύτερα να αγοράσεις.\nΕπίσης να πάρεις μαζί σου τα μάλλινα πουλόβερ σου και να κοιτάς να καλύπτεις τον λαιμό σου. Μην ξεχνάς ότι εκεί ο χειμώνας μπορεί να είναι πιο δύσκολος αλλά το μυστικό είναι να ντύνεσαι καλά.\nΚαλό είναι να πίνεις τσάι και να παίρνεις κάθε μέρα βιταμίνη C για να παράγει ο οργανισμός σου αντισώματα για να μην αρρωσταίνεις εύκολα. Είναι καλό να έχεις μπότες και χοντρές κάλτσες, όπως και χοντρό μπουφάν.\nΤο περπάτημα με τα αθλητικά παπούτσια που έχεις συνηθίσει όταν έχει χιόνια και βροχές απλώς ξέχασε το, θα γλιστράς και είναι κρίμα να φας καμιά τούμπα από το πουθενά.\nΜία από τις τάξεις στο Εράσμους\nΆνοιξη στην Πολωνία\nΕάν πάλι αποφασίσεις και πας το εαρινό εξάμηνο θα δεις την άνοιξη η οποία είναι μια περίοδος με πανέμορφα χρώματα και η φύση βρίσκεται σε έξαρση. Τα λουλούδια ανθίζουν και θα μπορείς να είσαι πιο πολύ έξω.\nΜπορείς να απολαύσεις πικ νικ δίπλα στον ποταμό Vistula, ενώ αξίζει να επισκεφτείς και τα καταστήματα Vistula για να ψωνίσεις ένα ωραίο ρούχο.\nΜπορείτε να βρείτε περισσότερες πληροφορίες στο σχετικό άρθρο για το πώς είναι ο καιρός στην Πολωνία.\nΌσο για τα καθημερινά σου ψώνια, υπάρχουν αρκετά σουπερμάρκετ. Τα πιο καλά, ποιοτικά και οικονομικά είναι τα Auchan, τα οποία είναι Γαλλικής προέλευσης και τα πολωνικά Biedronka (Biedronka, στα πολωνικά σημαίνει πασχαλίτσα).\nΣυγκριτικά με τα δικά μας σουπερμαρκετ τα σουπερμάρκετ στην Πολωνία είναι πολύ φτηνότερα και για να επιβιώσεις ως ολιγαρκής φοιτητής χρειάζονται μόνο δύο προϋποθέσεις.\nΠρώτον, να είσαι καλός στην έρευνα αγοράς και δεύτερον να αρχίσεις να μαγειρεύεις. Εάν τηρείς αυτές τις δυο προϋποθέσεις μπορείς να τη βγάλεις με 2,5 έως 5 ευρώ για πέντε ημέρες. Αν δεν τις τηρείς, ποτέ δεν είναι αργά για να μάθεις.\nΣυγκοινωνίες στην Πολωνία\nΟι αστικές συγκοινωνίες στη Βαρσοβία είναι εξίσου οικονομικές, για αυτό μην διανοηθείς και περάσεις χωρίς εισιτήριο ούτε για αστείο, την έβαψες.\nΤόρουν στην Πολωνία\nΟι έλεγχοι είναι τακτικοί και τηρούνται οι νόμοι με το νι και με το σίγμα ενώ το βράδυ η συγκοινωνία συνεχίζεται καθώς υπάρχουν τα νυχτερινά λεωφορεία που ξεκινάνε τα δρομολόγια τους μετά τις έντεκα.\nΗ ποικιλία νυχτερινών λεωφορείων είναι προνόμιο για μια Ευρωπαϊκή πρωτεύουσα ιδίως όταν είσαι Erasmus ή ξενύχτης ή εργαζόμενος το βράδυ και έχεις κάνει τη μέρα νύχτα.\nΓια να διευκολυνθείς ακόμα περισσότερο, σου συνιστώ να κατεβάσεις την εφαρμογή JakdoJade για τα λεωφορεία στο κινητό σου τηλέφωνο.\nΜπορείς επίσης να βρεις όλα τα σχετικά με συγκοινωνίες για την Βαρσοβία και Πολωνία.\nΦυσικά ο πιο φθηνός τρόπος είναι να κάνετε μηνιαία κάρτα για τις συγκοινωνίες. Θα βρείτε όλες τις λεπτομέρειες στο άρθρο με τις συγκοινωνίες στο (Tab - Public).\nTο νόμισμα τηςΠολωνίας είναι το ζλότυ. Το ένα ευρώ αντιστοιχεί περίπου σε τέσσερα ζλότυ. Δεν δέχονται ευρώ αλλά δέχονται παντού κάρτες (ακόμα και σε περίπτερα).\nΌταν αποφασίσεις να ταξιδέψεις Πολωνία για οποιονδήποτε λόγο, καλό είναι να σηκώσεις κάποια χρήματα από Ελλάδα.\nΜπορείς να αλλάξεις το νόμισμα σου σε κάποιο ανταλλακτήριο συναλλάγματος που να μην είναι σε τουριστική περιοχή π.χ. σε κάποιο προάστιο.\nΠροσπάθησε να αποφύγεις την αλλαγή του νομίσματος στο αεροδρόμιο (άμα το κρίνεις αναγκαίο, άλλαξε χρήματα μόνο για μια ημέρα κατά την άφιξή σου).\nΔείτε περισσότερα για το συνάλλαγμα στο σχετικό άρθρο για συνάλλαγμα στην Πολωνία.\nΠτήση και μεταφορά πραγμάτων\nΗ πτήση διαρκεί δυο ώρες και τριάντα λεπτά από Αθήνα και αν την κλείσεις από νωρίς μπορείς να βρεις εισιτήρια με κόστος έως πενήντα ευρώ μετ’ επιστροφής χωρίς αποσκευές μόνο με σακίδιο στα πόδια σου.\nΕφόσον θα πας για μεγάλο χρονικό διάστημα, μπορείς να στείλεις τις αποσκευές σου με λεωφορείο, μόνο μην μπεις στη διαδικασία να βάλεις λουκέτο γιατί στα σύνορα, θα στην ανοίξουν και θα στη σκίσουν.\nΑυτό γίνεται γιατί έχουν παρουσιαστεί στο παρελθόν φαινόμενα μεταφοράς ναρκωτικών. Βεβαίως μπορείς να ταξιδέψεις και με λεωφορείο μέχρι την Πολωνία μαζί με τα πράγματά σου.\nΠερισσότερες πληροφορίες όμως για να στείλεις τις αποσκευές σου η να κάνεις λεωοφορειάδα θα βρεις στα εξής πρακτορεία που βρίσκονται στο κέντρο της Αθήνας.\nΤραμ Πάρτι στην Κρακοβία - «TramPartyKrakow.com»\nΒρείτε Φθηνές Πτήσεις\nΑσφάλεια στην Βαρσοβία\nΣτη Βαρσοβία θα νιώσεις ασφάλεια καθώς έχει πολύ μικρά ποσοστά εγκληματικότητας παρόλα αυτά πάντα να κρατάς μια πισινή και να αποφεύγεις τα κακόφημα στέκια, όταν είσαι μόνος τις νυχτερινές ώρες.\nΈνα κακόφημο στέκι είναι το προάστιο της Πράγας (πέρα από πρωτεύουσα της Τσεχίας είναι και τοποθεσία στην Πολωνία που τον τελευταίο καιρό έχει αποκτήσει λίγη από την φήμη της πλατείας Βάθης).\nΤα ξημερώματα άμα πείνας στη Βαρσοβία και είσαι μετά από πιοτό τα μόνο μαγαζιά που είναι ανοιχτό 24ωρα είναι το MacDonald’s και το Subway’s (κάτι αντίστοιχο με το δικό μας Everest ή Γρηγόρης) και το Kebab king.\nΣε αυτά τα μέρη τις νυχτερινές ώρες μαζεύονται κυρίως οι ξενύχτηδες στην προσπάθεια τους να συνέλθουν μετά από κατανάλωση αλκοόλ.\nΠροσπάθησε να βάλεις όρια στο αλκοόλ μην καταλήξεις να σέρνεσαι στα πατώματα ή να μην μπορείς να πάρεις τα πόδια σου και να ξυπνήσεις σε κανένα παγκάκι από το φως της ημέρας.\nNα θυμάσαι ότι παν μέτρον άριστον και ότι η βότκα που καταναλώνει ένας μέσος Πολωνός δεν είναι τίποτα μπροστά σε αυτά που καμαρώνει και καυχιέται ότι πίνει ένας μέσος παραδοσιακός Έλληνας.\nΕάν είσαι ο τυπάς που γουστάρει να πηγαίνει εκκλησία, να επισκεφτείς τον oρθόδοξο καθεδρικό ναό της Αγίας Μαρίας τη Μαγδαληνής.\nΝα περάσεις και από το ορθόδοξο σεμινάριο της Βαρσοβίας που βρίσκεται στην κεντρική οδό Paryska 27 και να λειτουργηθείς στον επάνω όροφο στο παρεκκλήσι της σχολής των Εισοδίων της Θεοτόκου.\nΙερός Ναός Μαρίας Μαγδαληνής, Βαρσοβία - Source: Wikimedia Commons\nΣτην Πολωνία αλλά σε και άλλες χώρες όταν λέμε σεμινάριο εννοούμε εκκλησιαστική σχολή που οι σπουδαστές είναι εσωτερικοί. Εκεί είναι ο Πολωνός πρεσβύτερος Πάτερ Αδάμ που μιλάει άπταιστα ελληνικά καθώς σπούδασε στην Θεολογική σχολή Αθηνών.\nΝα επισκεφτείς το ακαδημαϊκό παρεκκλήσι Κυρίλλου και Μεθοδίου όπου εντός βρίσκονται και οι εστίες των φοιτητών, κυρίως ορθοδόξων Πολωνών.\nΣτο παρεκκλήσι αυτό, τα τελευταία χρόνια γίνονται ελληνόφωνες Θείες λειτουργίες για τους Έλληνες της Πολωνίας τις εθνικές γιορτές, Χριστούγεννα και Πάσχα.\nΤώρα τελευταία γίνεται Ελληνική Λειτουργία κάθε Κυριακή για τους Έλληνες της Βαρσοβίας από τον πατέρα Σάββα. Ο Πατήρ Σάββας είναι πρωτοπρεσβύτερος και κληρικός της Μητροπόλεως Βεροίας της Εκκλησίας της Ελλάδος.\nΗ Πολωνία πάντως θεωρείται κατεξοχήν χώρα των Ρωμαιοκαθολικών όμως υπάρχουν και άλλες θρησκείες και ομολογίες. Η Ορθοδοξία είναι η δεύτερη θρησκεία της χώρας με πολύ λιγότερους πιστούς όμως αφού μόλις 600.000 κάτοικοι της Πολωνίας ασπάζονται την Ορθοδοξία.\nΑνεξίτηλες πάντως θα μείνουν στη φοιτητική μνήμη του κάθε ερασμίτη οι εξής εκδηλώσεις του esn: Παρουσίασε τη χώρα σου (present your country) και η απονομή βραβείων (ceremony awards).\nΣτην εκδήλωση Παρουσίασε τη χώρα σου (present your country) οι φοιτητές της κάθε χώρας παρουσιάζουν την χώρα τους.\nΠαρουσίασε την Χώρα σου\nΧρησιμοποιούν powerpoint, φωτογραφίες και βίντεο λέγοντας λίγα λόγια για αυτήν και χρησιμοποιώντας κομμάτια από την παραδοσιακή τους μουσική καθώς και μια μικρή παραδοσιακή λιχουδιά.\nΗ παρουσίαση γίνεται σε έναν όμορφο καλλιτεχνικό πολυχώρο - καφετέρια και όλα τα παιδιά έχουν την ευκαιρία να γνωριστούν καλύτερα.\nH εκδήλωση γίνεται μια φορά την εβδομάδα και όταν ήμουν εγώ εκεί παρουσιάστηκαν οι εξής χώρες: Ελλάδα, Ιταλία, Ισπανία, Πορτογαλία, Πολωνία, Σλοβακία, Ουγγαρία, Ολλανδία, Ρουμανία και Τουρκία.\nΣτο τέλος του εξαμήνου έγινε η εκδήλωση τελετής απονομής βραβείων με τίτλους όπως: ο πιο καλός μαθητής, ο πιο καλοντυμένος, ο πιο αστείος, ο πιο πάρτι άνιμαλ, τo πιο ωραίο χαμόγελο κ.ά.\nΥπήρχαν όμως και εκδηλώσεις με κοινωφελή χαρακτήρα όπως το γεγονός ότι γράψαμε γράμματα σε ανθρώπους έγκλειστους. Κυρίως παιδιά που βρίσκονται σε νοσοκομεία και δεν έχουν επαφή με τον έξω κόσμο λόγω της ασθένειας τους.\nΕπισκεφτήκαμε το κέντρο εκπαιδεύσεως και αποκατάστασης τυφλών και μας έδειξαν πως μπορούμε να χρησιμοποιούμε τις υπόλοιπες αισθήσεις μας.\nΠέρα από τη φιλανθρωπία δεν έλειψε και η φιλοζωία αφού επισκεφτήκαμε το καταφύγιο αδέσποτων ζώων και βγάλαμε τα σκυλιά που βρίσκονταν εκεί βόλτα.\nΘεωρώ ότι το Erasmus είναι η καλύτερη εφεύρεση των πανεπιστημίων.\nΣυγχαρητήρια στον Ισπανό που το ανακάλυψε και αιωνία του η μνήμη για το καλό που προσφέρει σε όλες τις γενιές φοιτητών Erasmus που συνεχίζεται μέχρι σήμερα.\nO Manuel Marin (1949-2017), το 1987 προώθησε την εφαρμογή του προγράμματος ανταλλαγής φοιτητών Erasmus, το οποίο τιμά με το όνομά του τον μεγάλο Ολλανδό φιλόσοφο του 15ου-16ου αιώνα Έρασμο ο οποίος ταξίδευε σε όλη την Ευρώπη.\nΠέραν όμως από την φοιτητική ζωή του προγράμματος Erasmus και τις δραστηριότητες του υπάρχει και η προσωπική ζωή και η ιδιωτικότητα και θέλω να αναφερθώ σε ένα συγκεκριμένο περιστατικό.\nΜία διαφορετική γνωριμία\nΜια από τις πολλές γνωριμίες που έκανα στην Βαρσοβία ηταν και ένας άστεγος. Πήγαινα στην εκκλησία και είχα χάσει τον προσανατολισμό μου. Τον ρώτησα στο δρόμο χωρίς να γνωρίζω την κατάσταση του και με πήγε στον προορισμό μου.\nΜετά έκατσε έξω από την εκκλησία και με περίμενε για να μου δείξει το δρόμο της επιστροφής. Μου ήταν πολύ συμπαθής και ευγενέστατος νεαρός. Από την κουβέντα κατά τη διάρκεια της διαδρομής έμαθα ότι ήταν είκοσι ετών και είχε σπουδάσει σεφ.\nΔεν μπορούσα όμως να ρωτήσω γιατί έμενε στο δρόμο. Αυτό το περιστατικό συνέβη στις αρχές της άφιξης μου στην Πολωνία με τη βαρυχειμωνιά.\nΚατά τα τέλη του Erasmus και μετά από ένα ξενύχτι τον είδα σε ένα ταχυφαγείο και φώναζε Greci Greci (Έλληνα, Έλληνα). Με ασπάστηκε σαν αδερφό του και μου είπε ότι πλέον φιλοξενείται σε ένα σπίτι και ότι είναι όλα καλά στη ζωή του.\nΣυγκινήθηκα από τον τρόπο που μου μιλούσε καθώς η πρώτη εντύπωση που έδινε ήταν ότι τον είχαν στο περιθώριο και έβλεπα στα μάτια του ότι του άρεσε που του έδινα σημασία.\nΓνωρίζατε ότι Αυτοί οι Διάσημοι Είναι Πολωνοί;\nΠολωνοί και Ελλάδα\nΌσον αφορά τη γνώμη των Πολωνών για την Ελλάδα είναι θετική. Οι περισσότεροι έχουν έρθει διακοπές και κυκλοφορεί και ένα ροκ τραγούδι το οποίο εξυμνεί τις Κυκλάδες και έχει ξεπεράσει τα είκοσι εκατομμύρια προβολές στο YouTube.\nΣτους στίχους περιγράφεται μια κατάσταση παραθεριστών που αράζουν σε ήσυχες διακοπές στις Κυκλάδες, τρώνε σταφύλια ενώ ο ουρανός και η θάλασσα έχουν πάρει φωτεινά χρώματα.\nTριγύρω πετά ένα σμήνος από πεταλούδες και όλα είναι πολύ ζεστά. Όταν έρχεται η νύχτα στις Κυκλάδες τα αστέρια πέφτουν και η ντίσκο ξεκινά να παίζει.\nΥπάρχουν βέβαια μουσικές για όλα τα γούστα στην Πολωνική γλώσσα. Οι λάτρεις της ρυθμικής μουσικής ακούνε disco polo και συγκεκριμένα αυτό το cult τραγούδι, το οποίο έχει μεγαλώσει γενιές και γενιές Πολωνών.\nΕνώ στο χρονοντούλαπο της μουσικής ιστορίας θα βρεις και τη βραβευμένη τραγουδίστρια Ελένη Τζόκα που στα Πολωνικά αναφέρεται ως Ελένη που έκανε καριέρα τη δεκαετία του 1980 στην Πολωνία με ελληνικά και πολωνικά τραγούδια.\n(Ένα ελληνικό τραγούδι με παραδοσιακές πολωνικές στολές)\nΤελικό Συμπέρασμα Erasmus\nΣυμπερασματικά, στο Erasmus δεν έχει τόσο νόημα από που είσαι, ηλικία έχεις ούτε τα πάρτι, τα ταξίδια, και η ζωή που κάνεις. Το πιο σημαντικό είναι ότι γνωρίζεις άλλες κουλτούρες και άλλους πολιτισμούς.\nΚάνεις δυνατές φιλίες και οι ιδεοληψίες και τα στερεότυπα που μπορεί να έχεις μέχρι τότε καταρρίπτονται. Το μόνο σίγουρο είναι όταν επιστρέψεις στο σπίτι σου, η ζωή σου δεν θα είναι ποτέ ξανά η ίδια.\nΑν πας έστω μια φορά Erasmus θα είσαι για πάντα Erasmus.\nOnce Erasmus always Erasmus.\nΆρθρο από: «Γιώργης Νομικός»\nΒρήκατε αυτό το άρθρο ενδιαφέρον; Έχετε ερωτήσεις;\nΒρείτε Φθηνές Επιλογές για Διαμονή\nLast modification: Sat 27 Feb 2021


Hunguest Hotel Palota, Miskolc | Hotels.com\nΞενοδοχείο 4 αστέρων με 2 εστιατόρια και 2 εσωτερικές πισίνες - Miskolc\nErzsebet Setany 1, Miskolc, 3517, Ουγγαρία\nΖωολογικός κήπος Miskolc - 4,5 χλμ.\nΚάστρο Diosgyor - 7,1 χλμ.\nBukk National Park - 14,7 χλμ.\nCave Bath (λουτρά) - 15 χλμ.\nΈκθεση Ιστορίας Ράτσας Lipizzaner - 28,4 χλμ.\nSuperior Δίκλινο Δωμάτιο (Double ή Twin), 1 King Κρεβάτι, Στο βουνό\nΜουσείο Urban House Museum - 29,3 χλμ.\nΣτρογγυλή Εκκλησία - 29,8 χλμ.\nΒουδαπέστη (BUD-Διεθνής Αερολιμένας Ferenc Liszt) - 129 λεπτά με αμάξι\nMiskolc-Gömöri Station - 33 λεπτά με αμάξι\nΣταθμός Miskolc-Tiszai - 36 λεπτά με αμάξι\nSzikszo Station - 38 λεπτά με αμάξι\nΧώρος εντός του ξενοδοχείου - Αυτό το μέρος (εστιατόριο) έχει ουγγαρέζικη κουζίνα και σερβίρει πρωινό, μεσημεριανό και βραδινό.\nΑυτό το κατάλυμα διαθέτει άδεια σύμφωνα με τον ισχύοντα νόμο.Αριθμός εγγραφής καταλύματος SZ19000408\nΠροσφέρει το Hunguest Hotel Palota δωρεάν ακύρωση και πλήρη επιστροφή χρημάτων;\nΝαι, το κατάλυμα (Hunguest Hotel Palota) έχει διαθέσιμα δωμάτια με πλήρη επιστροφή χρημάτων για κράτηση στη σελίδα μας. Αν έχετε κάνει κράτηση για δωμάτιο με πλήρως επιστρέψιμη τιμή, μπορείτε να το ακυρώσετε έως και λίγες ημέρες πριν το check in ανάλογα με την πολιτική ακύρωσης του καταλύματος. Απλώς βεβαιωθείτε ότι έχετε διαβάσει την πολιτική ακύρωσης αυτού του καταλύματος, για να ενημερωθείτε για τους ακριβείς όρους και τις προϋποθέσεις.\nΠοια μέτρα καθαρισμού και υγιεινής ισχύουν αυτήν την περίοδο στο Hunguest Hotel Palota;\nΠροσφέρεται στάθμευση στον χώρο του καταλύματος (Hunguest Hotel Palota);\nΥπάρχει πισίνα σε αυτό το κατάλυμα (Hunguest Hotel Palota);\nΝαι, υπάρχουν 2 εσωτερικές πισίνες και πισίνα για παιδιά. Οι επισκέπτες έχουν πρόσβαση στην πισίνα από 8 π.μ. έως 9 μ.μ..\nΕπιτρέπονται κατοικίδια σε αυτό το κατάλυμα (Hunguest Hotel Palota);\nΠοιες ώρες πραγματοποιείται το check-in και το check-out σε αυτό το κατάλυμα (Hunguest Hotel Palota);\nΥπάρχουν εστιατόρια σε αυτό το κατάλυμα (Hunguest Hotel Palota) ή στη γύρω περιοχή;\nΝαι, υπάρχουν 2 εστιατόρια στο κατάλυμα, όπου μπορείτε να απολαύσετε ουγγαρέζικη κουζίνα. Μερικά κοντινά εστιατόρια είναι τα εξής: Ámor kávézó (5 λεπτά με τα πόδια), Vendéglő a pisztrángoshoz (3,3 χλμ.) και Lillafüredi Pisztrángtelep (3,9 χλμ).\nΠοιες δραστηριότητες είναι διαθέσιμες στο Hunguest Hotel Palota και στη γύρω περιοχή;\nΣτο Hunguest Hotel Palota θα βρείτε 2 εσωτερικές πισίνες, σάουνα, χαμάμ, χώρο για πικνίκ και κήπο.\nKatalin, Ρομαντικό ταξίδι 2 διανυκτερεύσεων, Σεπ 23, 2019\nArnold, Ρομαντικό ταξίδι 1 διανυκτέρευσης, Μαΐ 20, 2019\nVL, Ταξίδι 2 διανυκτερεύσεων, Απρ 22, 2019\nΟικογενειακό ταξίδι 1 διανυκτέρευσης, Απρ 7, 2019\nSimon, Ρομαντικό ταξίδι 2 διανυκτερεύσεων, Νοε 9, 2018\nJ, Ταξίδι 1 διανυκτέρευσης, Οκτ 6, 2018\nΡομαντικό ταξίδι 2 διανυκτερεύσεων, Σεπ 30, 2018\nFabio, Ρομαντικό ταξίδι 2 διανυκτερεύσεων, Σεπ 9, 2018\nROBERT, Ταξίδι με φίλους 1 διανυκτέρευσης, Αυγ 23, 2018\nPeter, Επαγγελματικό ταξίδι 3 διανυκτερεύσεων, Ιουλ 19, 2018


Postlarissa.gr-Τα νέα ταξιδεύουν - Χριστούγεννα\n"Κρύα" τα φετινά Χριστούγεννα για το λιανεμπόριο – Η εικόνα στη Θεσσαλία\nΧαμηλότερος ήταν ο χριστουγεννιάτικος τζίρος για περισσότερες από τις μισές επιχειρήσεις (51%), σε σύγκριση με το αντίστοιχο διάστημα του 2017, με τις μειώσεις να κυμαίνονται από 10% έως 20%.\nΑυτό προκύπτει από την έρευνα του ΙΝΕΜΥ της ΕΣΕΕ, στην οποία επισημαίνεται ότι ο κλάδος που επλήγη περισσότερο είναι η ένδυση/υπόδηση, ενώ εκείνος των τροφίμων ποτών είχε τις μικρότερες απώλειες.\nΣε ό,τι αφορά την Κεντρική Ελλάδα (περιλαμβάνεται η Θεσσαλία), το 45,5% των επιχειρήσεων δήλωσαν ότι οι πωλήσεις κατά την εορταστική περίοδο κινήθηκαν χειρότερα σε σχέση με πέρυσι. Το 38,6% δεν είδε διαφορά, ενώ ένα ποσοστό 15,9% εκτίμησε ότι τα πράγματα πήγαν καλύτερα.\nΜάλλον το "φαρμάκι" της Αντζελίνα Τζολί έπιασε τόπο κι έτσι μόνο τα τέσσερα από τα έξι παιδιά που έχει με τον Μπραντ Πιτ επέλεξαν να κάνουν Χριστούγεννα με τον μπαμπά τους.\nΟ Μάντοξ και ο Παξ αρνήθηκαν να περάσουν τις ημέρες των εορτών με τον πατέρα τους και γι αυτό ίσως ευθύνεται η Αντζελίνα που πριν από μερικές εβδομάδες είπε στον Μαντοξ, που είναι ο μεγαλύτερος υιοθετημένος γιος τους, ότι ο πατέρας του "δεν ήθελε να τον υιοθετήσουν". Η 43χρονη ηθοποιός επίσης είπε στον 15χρονο ότι ο Μπραντ Πιτ ήταν εξαγριωμένος όταν η ίδια προχώρησε τις διαδικασίες για να τον εντάξουν στην οικογένεια τους.\nΟι φήμες λένε ότι ο Πιτ ήταν εξαιρετικά χαρούμενος που είχε κοντά του τα παιδιά του, σύμφωνα με το US Weekly. Αντάλλαξαν δώρα και όπως αναφέρεται, προσπαθεί να μην τα κακομαθαίνει με πολυτελή κι ακριβά δώρα αλλά σε λογικό πλαίσιο. Η επίσκεψη των παιδιών έγινε υπό επιτήρηση, ενώ ο αρμόδιος φιλοξενήθηκε στην έπαυλη του Πιτ, κάτι που είναι ο όρος της συμφωνίας για την κηδεμονία των παιδιών. Ο Μάντοξ έλειπε και από την επίσκεψη των παιδιών στις 17 Δεκεμβρίου που ήταν τα γενέθλιά του.\nΕφυγαν μαζί ανήμερα Χριστουγέννων - Οπως στη ζωή, έτσι και στο θάνατο\nΤο σοβαρό πρόβλημα υγείας της 70χρονης συζύγου του ήταν η βασική αιτία για να «φύγει» από τη ζωή ο 82χρονος Λαμιώτης, όπως αναφέρει το lamiareport.gr.\nΗ κηδεία τους θα γίνει μαζί στις 11:00' το πρωί της Πέμπτης 27 Δεκεμβρίου 2018 από την εκκλησία του Αγίου Γεωργίου στο Λιανοκλάδι.


CITY PARTNER HOTEL STRAUSS (Wurzburg, Γερμανία) - Κριτικές και σύγκριση τιμών - TripAdvisor\nΞενοδοχεία κοντά σε: City Partner Hotel Strauss\nΞενοδοχεία κοντά σε: Schelmenkeller Wurzburg\nΞενοδοχεία κοντά σε: Skai Lounge\nCity Partner Hotel Strauss: Εστιατόρια στην περιοχή\nΔραστηριότητες κοντά σε: City Partner Hotel Strauss\nCity Partner Hotel Strauss, Wurzburg - Κριτικές\nΟ/Η Hara P έγραψε μια κριτική\nCity Partner Hotel StraussΦεβ 2017\nΟικογενειακό, εύκολη πρόσβαση στο κέντρο\nΚαλή επιλογή για μία βραδιά, που μείναμε στην πόλη. Σε καλό σημείο, σε μεγάλο δρόμο κοντά στο ποτάμι και πολύ κοντά στον πεζόδρομο προς το κέντρο της πόλης. Σε πολλά αξιοθέατα μπορείς να πας με τα πόδια. Οικογενειακό περιβάλλον, ευγενικό προσωπικό στη ρεσεψιόν, όχι αρκετά…\nCity Partner Hotel StraussΔεκ 2018\nΑυτό το ξενοδοχείο βρίσκεται κοντά στο σιδηροδρομικό σταθμό (10 λεπτά με τα πόδια με αποσκευές) και την αγορά των Χριστουγέννων. Ήταν επίσης μια ευχάριστη έκπληξη για εμάς όταν συνειδητοποιήσαμε ότι είναι πολύ κοντά σε καλά εστιατόρια. Η εξυπηρέτηση είναι τέλεια. Η υποδοχή είναι…\nΟ/Η feldy1983 έγραψε μια κριτική\nCity Partner Hotel StraussΟκτ 2018\nΠαλιά, χρονολογημένη και κουρασμένη.\nΤο Hotel Strauss ήταν πιθανώς καταπληκτικό πριν από 30 χρόνια, τώρα είναι λίγο παλιό και άγαμο. Πρώτα τα θετικά. 10 λεπτά με τα πόδια από τον κεντρικό σταθμό, εξαιρετική τοποθεσία με κάποια κοντινά μπαρ στη γύρω περιοχή (σημαντικά σε μια τέτοια ήσυχη πόλη). Φιλικό καλωσόρισμα…\nΟ/Η marthatravels έγραψε μια κριτική\nCity Partner Hotel StraussΑύγ 2018\nΑυτό το ξενοδοχείο δεν είναι φανταχτερό ή πολυτελές αλλά πολύ καθαρό και άνετο και έχει εξαιρετική τοποθεσία. Τίποτα δεν είναι περισσότερο από 15 λεπτά με τα πόδια με το Marktplatz και το μέτωπο του ποταμού μόνο 5 λεπτά. Εξαιρετικά εστιατόρια σε κοντινή απόσταση. Είχαμε μια…\nCity Partner Hotel StraussΙούλ 2018\nΑυτό το 3 αστέρων ξενοδοχείο βρίσκεται σε καλή θέση για το κέντρο και μια βόλτα μέχρι τον ποταμό. Μας δόθηκε ένα δωμάτιο στον τελευταίο όροφο. Ενώ ήταν καθαρό ήταν πολύ μικρό και πολύ ζεστό. Έπρεπε να κρατήσουμε τον κλιματισμό σε όλη τη νύχτα, ώστε να μην είναι καλό για έναν…\nΟ/Η ごろうたい δημοσίευσε μια φωτογραφία\nCity Partner Hotel StraussΔεκ 2017\nΟ/Η Alberto Andrés δημοσίευσε μια φωτογραφία\nCity Partner Hotel StraussΝοέ 2017\nΟ/Η Kui έκανε μια ερώτηση\nCity Partner Hotel StraussΙαν 2016\nwe are traveling by a rented car. we'd like to know how much does it cost to park a car for 1 night stay? thank you.


Orca, the Killer Whale (1977) tainies online Δράμα\nΑρχική » Δράμα » Orca, the Killer Whale (1977)\nNolan (Richard Harris) είναι φλοιώδης εμποροπλοίαρχος που προσφέρεται μια μεγάλη πληρωμή από ένα τοπικό ενυδρείο εάν μπορεί να συλλάβει μια φάλαινα δολοφόνων. Αυτός και το πλήρωμά του συλλαμβάνουν μια φάλαινα δολοφόνων, όποιων δένει με σπάγγο επάνω κάθετα στο σκάφος του στον τρόπο πίσω στο λιμένα. Δυστυχώς, οι κύβοι φαλαινών στο δρόμο του πίσω στο λιμένα. Η φάλαινα συμβαίνει να είναι έγκυος και ο σύντροφός του επιδιώκει την εκδίκηση για το θάνατό της, δολοφονία ενός από τους συνναύτες Nolan. Η κατάσταση επιδεινώνει ως Nolan και πάλη φαλαινών μια θανάσιμη μάχη. Ένας τοπικός καθηγητής, Θ*Ραθχελ Μπέντφορντ (Σαρλόττα Rampling), προσπαθεί να φέρει Nolan στις αισθήσεις του προτού όλα να πάνε λοξά.\nΣε περίπτωση που δεν παίζει η ταινία Orca, the Killer Whale (1977)\nΕίδος ταινίας: Orca, the Killer Whale (1977) Δράμα, Τρόμου, Περιπέτεια\nΠροστέθηκε: 05.04.2015 22:10\nTage: orca, Killer, Whale\nη ταινια ειναι αλλη. Παρακαλω διορθωστε το λαθος.Ευχαριστω


Κυριακή, Ιουλίου 10, 2016 Videos, Συνεντεύξεις Permalink\nΤις συνέπειες του Brexit, το πολιτικό κλίμα που έχει διαμορφωθεί στην Ευρώπη αλλά και την κατάσταση στην Ελλάδα, την Ισπανία, τη Γαλλία και την Πορτογαλία συζήτησαν για το κανάλι της γαλλικής εφημερίδας HUMANITE ο ευρωβουλευτής του ΣΥΡΙΖΑ, Στέλιος Κούλογλου, ο Γάλλος ευρωβουλευτής των Σοσιαλιστών Εντουάρ Μαρτάν και ο Φλοράν Μαρσελεζί, εκπρόσωπος στο Ευρωκοινοβούλιο της παράταξης των Ισπανών Πρασίνων EQUO, που συνασπίστηκε με τους Ποδέμος και την Ενωμένη Αριστερά στις πρόσφατες εκλογές στην Ισπανία. Τη συζήτηση συντόνισε ο Γάλλος δημοσιογράφος Ζαν Ζακ Ρεζιμπιέ.\nΔείτε εδώ το πρώτο μέρος της συζήτησης:\nΔείτε εδώ το δεύτερο μέρος της συζήτησης\nΔιαβάστε ολόκληρη τη συζήτηση\nΔημοσιογράφος: Καλημέρα σας και καλώς ήλθατε στο Ευρωπαϊκό Κοινοβούλιο και στην εκπομπή μας: «Ελλάδα, Ισπανία ένας άλλος δρόμος για την Ευρώπη». Μπορούμε φυσικά να μιλήσουμε και για όσα συμβαίνουν στη Γαλλία και στη Πορτογαλία. Για την κατάσταση μετά το Brexit, με τις πολιτικές καταστάσεις που έχουν περάσει οι χώρες σας, για το τι μας λέει η κρίση, για το τι πρέπει και τι δεν πρέπει να γίνει στην Ευρώπη; Θα τα συζητήσουμε όλα αυτά μαζί με τον Στέλιο Κούλογλου, ευρωβουλευτή της Ευρωπαϊκής Αριστεράς, τον Εντουάρ Μαρτάν από την ομάδα των Σοσιαλιστών. Ευχαριστώ πολύ που είστε εδώ γιατί γνωρίζω ότι το πρόγραμμά σας είναι βαρύ και τον Φλοράν Μαρσελεζί. Είστε Γάλλος και μένετε στη Ισπανία. Μοιράζεστε αυτή την ολομέλεια με τον ευρωβουλευτή Ζορντί Σεμπαστιάν που ανήκει στους Οικολόγους Πράσινους. Εσείς είστε αναπληρωματικός και θα ξεκινήσετε τη θητεία σας τον Οκτώβρη. Το κόμμα σας EQUO ανήκει στο συνασπισμό Unidos Podemos στην Ισπανία. Είστε εδώ με την Ομάδα των Πρασίνων. Μπορείτε να μας μιλήσετε για το Brexit, που έχει δώσει λαβή για έναν αναστοχασμό γύρω από την Ευρώπη. Οι ψηφοφόροι ενός σημαντικού κράτους αποφάσισαν να φύγουν από την ΕΕ. Πολλά σχόλια και πολλές αναλύσεις. Πώς ερμηνεύεστε εσείς αυτό το αποτέλεσμα; Ποιοί ήταν οι λόγοι αυτής της ψήφου; Ας ξεκινήσουμε μαζί σας Στέλιο.\nΚούλογλου: Είναι πλέον ξεκάθαρο ότι η ΕΕ δεν είναι ελκυστική όπως παλιά. Οι κοινωνικές καταστάσεις και τα κεκτημένα μετά τον πόλεμο που έκαναν την ΕΕ ελκυστική, απειλούνται και περιορίζονται σε πολλές χώρες. Το βλέπουμε αυτό και στη Γαλλία με τον νόμο για τα εργασιακά. Η δημοκρατία επίσης δεν λειτουργεί, το είδαμε και αυτό με τους Έλληνες, που ψήφισαν δυο τρεις φορές για να αλλάξουν πολιτική, σεβόμενοι τους κανόνες. Τι γίνεται τώρα; Νομίζω οτι είναι ξεκάθαρο ότι για τις άλλες ευρωπαϊκές χώρες, ειδικά για τη Γαλλία, τη γαλλική κυβέρνηση, τον κύριο Ολάντ ότι το Brexit είναι η τελευταία ευκαιρία να αλλάξουν το πολιτικό πλαίσιο, να ξεκινήσει σε άλλη βάση η πολιτική εκστρατεία για τις προεδρικές εκλογές. Είμαι όμως απογοητευμένος και έκπληκτος από τις αντιδράσεις γιατί νομίζω ότι κανένας στο ΕΚ δεν θέλει να καταλάβει τι έγινε. Είναι όπως ο Τιτανικός που πάει πάνω στο παγόβουνο, την ώρα που ο καπετάνιος Σόιμπλε και η ομάδα του χορεύουν στην γέφυρα.\nΔημοσιογράφος: Απώλεια της ελκυστικότητας της Ευρώπης, Εντουάρ Μαρτάν τι πιστεύετε εσείς; Πώς ερμηνεύετε αυτό το δημοψήφισμα;\nΜαρτάν: Ένα δημοψήφισμα είναι πάντα λίγο σκληρό γιατί η απάντηση είναι ναι ή όχι. Δεν ξέρουμε ακριβώς τι θέλουν να πουν οι ψηφοφόροι. Ξέρουμε ποια ήταν η πολιτική εκστρατεία. Στο τέλος βασίστηκε στην ξενοφοβία, που προωθούσε το UKIP. Αλλά δεν ξέρουμε τι θέλουν να πουν οι ψηφοφόροι\nΔημοσιογράφος: Πώς το ερμηνεύετε;\nΜαρτάν: Δεν είμαι στο μυαλό των ψηφοφόρων, δεν μπορώ να ξέρω τι πιστεύουν. Αλλά σίγουρα ήταν φρικτή η εκστρατεία, ξεκάθαρα ενάντια στη μετανάστευση. Πλέον σε πολλές ευρωπαϊκές χώρες το θέμα μετανάστευση ενοχλεί, κάθε φορά που ξενοφοβικά και ρατσιστικά κόμματα δείχνουν το μέγεθος της μετανάστευσης. Η Ελλάδα με τη Χρυσή Αυγή ή η Γαλλία με το Εθνικό Μέτωπο δεν μπορούμε να πούμε το αντίθετο. Για το Brexit θέλω να πω ότι τουλάχιστον το δημοψήφισμα ξεκαθαρίζει τα πράγματα. Βάζουμε τέλος σε μια δύσκολη σχέση. Μπορεί να μην καταλαβαίνουμε πάντα, αλλά σίγουρα οι σχέσεις Ευρώπης – Ηνωμένου Βασιλείου δεν ήταν πολύ καλές. Όμως αν επιστρέψουμε στον τομέα της εργασίας και των βρετανών εργατών η ΕΕ είχε μια αξία, για τα δικαιώματα, τα κοινωνικά δικαιώματα. Δεν μπορούμε να πούμε το αντίθετο. Θα ήταν ψέμα. Φυσικά, λυπάμαι για το αποτέλεσμα. Αυτό που φοβάμαι όμως με το Brexit και συμφωνώ μαζί σας είναι ότι κανείς δεν κατάλαβε. Η μάλλον κατάλαβαν πολύ καλά. Και αυτό που φοβάμαι είναι ότι αντί να έχουμε περισσότερη Ευρώπη ή μια καλύτερη Ευρώπη, θα έχουμε μια πολύ πιο φιλελεύθερη Ευρώπη. Σίγουρα λιγότερη Ευρώπη σε εγκάρσια θέματα. Και πολύ περισσότερος ανταγωνισμός ανάμεσα στις χώρες. Και ποιος θα πληρώσει κάθε φορά τα σπασμένα; Ο εργατικός τομέας. Αυτό φοβάμαι. Ακούω εδώ και 15 μέρες όλους τους υποκριτές ότι πρέπει να αλλάξουμε την Ευρώπη, αλλά δεν πιστεύω ότι θέλουμε την ίδια Ευρώπη. Αυτό φοβάμαι και θα το δούμε πολύ γρήγορα. Υπάρχουν ήδη μερικοί που θέλουν να φύγει γρήγορα η Μ. Βρετανία και να ξεκαθαρίσει η κατάσταση του ΗΒ και άλλοι που λένε ότι δεν χρειάζεται να πάμε γρήγορα. Και απλώς να επισημάνω κάτι. Ο Νάιτζελ Φάρατζ δεν έκανε λάθος. Όταν μίλησε την περασμένη βδομάδα στις Βρυξέλλες όχι για τελευταία φορά γιατί είναι ακόμα εδώ. Είναι ένας ακόμα υποκριτής, που όλη την ώρα καταδικάζει την κακή χρήση τους δημόσιου χρήματος αλλά δεν τον ενοχλεί που τα 6400 ευρώ που παίρνει είναι δημόσια χρήματα και φόροι. Είναι παρόλα αυτά ακόμα εδώ. Για να τονίσουμε τις αντιφάσεις που υπάρχουν. Ο Φάρατζ είπε προσέξτε τι θα κάνετε με μας και τις εμπορικές συμφωνίες. Το ΗΒ είναι ευεργετικό για την ΕΕ ειδικά στον τομέα της αυτοκινητοβιομηχανίας. Μας λένε ότι αν αύριο αποφασίζαμε να βάλουμε επιπλέον δασμούς στην αυτοκινητοβιομηχανία, αυτό θα σας ζημίωνε. Ποιος νομίζεται ότι είναι ο στόχος; Η Γερμανία και ειδικά η Volkswagen.\nΔημοσιογράφος: Φλοράν Μαρσελεζί, τι νομίζετε ότι οδήγησε στο Brexit; Σε μια κατάσταση που είπαμε ότι δεν είναι καθόλου ξεκάθαρη.\nΜαρσελεζί: Η πρώτη αντίδραση στην Ισπανία είναι πολύ άμεση, γιατί είχαμε στις εκλογές τρεις μέρες μετά το Brexit μια ψήφο του φόβου στην Ισπανία.\nΔημοσιογράφος: Αναρωτηθήκατε γι αυτό κάποια στιγμή, το πιστεύετε λοιπόν;\nΜαρσελεζί: Ναι είχε συνέπειες το Brexit, αν και είναι πολύ νωρίς για να το μετρήσουμε, αλλά το νιώσαμε ότι το λαϊκό και το σοσιαλιστικό κόμμα χρησιμοποίησαν το Brexit και για να πουν ότι το Unidos Podemos, ο συνασπισμός μας, ήταν αντανάκλαση των λαϊκιστών στη Μεγάλη Βρετανία. Πολλοί άνθρωποι είπαν: είναι αλήθεια ότι έχουμε ένα λαϊκό κόμμα διεφθαρμένο που ξεκοκκάλισε το νόμο εργασίας, αλλά τουλάχιστον ξέρουμε τι να περιμένουμε. Είχαμε λοιπόν και μια άλλη επίδραση του Brexit. Η δεύτερη επίδραση του Brexit είναι ότι όλα τα κόμματα στην Ισπανία δήλωσαν επισήμως υπέρ της ΕΕ, και το Unidos Podemos το έκανε αυτό για να μην πέσει στη παγίδα των αντί-Ευρωπαίων. Δεν είμαστε εναντίον της ΕΕ αλλά εναντίον της πολιτικής της λιτότητας που προκάλεσε ό,τι χειρότερο είδαμε στην Ισπανία και στην Ελλάδα. Παραπονιέστε για την ανεργία στη Γαλλία αλλά στην Ισπανία είναι πάνω από 20% και η φτώχεια και η ανασφάλεια ξεπερνάνε αυτό που μπορείτε να φανταστείτε στις χώρες σας. Αυτά για τις επιπτώσεις του Brexit.\nΔημοσιογράφος: Θα μιλήσουμε και πιο αναλυτικά για την Ισπανία.\nΜαρσελεζί: Τις επιπτώσεις του Brexit μπορούμε να τις δούμε και στο ΗΒ, που δεν είναι πλέον ενωμένο. Η Σκωτία θέλει να ανεξαρτοποιηθεί, η Ιρλανδία του Βορρά να ενωθεί με την Ιρλανδία και το Γιβραλτάρ που λέει γιατί να μην έχει μια συγκυριαρχία με την Ισπανία. Μια από τις αντιδράσεις που έχουμε στο μή Ηνωμένο Βασίλειο είναι η καχυποψία προς τους πολιτικούς. Όσοι ηγήθηκαν του Brexit αποχώρησαν, δεν θέλουν να πάρουν πάνω τους τη νίκη που δεν είναι νίκη. Είναι μια πύρρειος νίκη που δεν ωφελεί σε κάτι γιατί οι άνθρωποι δεν ψήφισαν μόνο εναντίον της ΕΕ αλλά και ενάντια στη λιτότητα. Και ποιος εφάρμοσε τα τελευταία χρόνια αυτές τις πολιτικές στο ΗΒ; Η Θάτσερ και οι απόγονοι της, δεν ήταν πάντα οι πολιτικές της ΕΕ.\nΔημοσιογράφος: Θα λέγατε ότι η ΕΕ δίνει τροφή στους λαϊκιστές γιατί δεν απαντάει στα προβλήματα των λαών;\nΚούλογλου: Η οικονομική πολιτική, η ολιγαρχία, το 1% που κερδίζει και γίνεται όλο και πιο πλούσιο ενώ το 99% γίνετε όλο και πιο φτωχό. Υπάρχει μια δυσαρέσκεια, την οποία η ακροδεξιά εκμεταλλεύεται για να κερδίσει. Όχι στην Ελλάδα, κυρίως στην Ισπανία. Υπάρχουν ιστορικοί λόγοι για αυτό. Και οι τρεις χώρες έζησαν δικτατορίες πρόσφατα και το αντιφασιστικό πνεύμα είναι πολύ δυνατό.\nΜαρτάν: Δε συμφωνώ απόλυτα με το να λέμε ότι η ΕΕ δίνει τροφή στους λαϊκιστές. Φυσικά δεν λέω ότι η ΕΕ έγινε πιο κοινωνική. Επισημαίνω όμως ότι οι αρχηγοί κρατών πρέπει να πάρουν τις ευθύνες της υποκρισίας τους. Ένα παράδειγμα, η Μεγάλη Βρετανία που ψήφισε το Brexit, αντιμετωπίζοντας στην αρχή της χρονιάς την κρίση τoυ χάλυβα και τον αθέμιτο ανταγωνισμό από την Κίνα, ο Κάμερον είπε στο Λονδίνο ότι δεν μπορεί να κάνει τίποτα γιατί τον εμποδίζουν οι Βρυξέλλες. Που είναι γραμμένο κάτι τέτοιο; Οι Βρυξέλλες δεν το απαγορεύουν. Στις 15 Φεβρουαρίου, είχαμε έκτακτη σύνοδο με τους υπουργούς Βιομηχανίας λέγοντας ότι είναι προτεραιότητα να εκσυγχρονίσουμε τα μέσα εμπορικής άμυνας και να βάλουμε περισσότερο δασμούς για να σταματήσουμε αυτόν τον ανταγωνισμό. Ποιο κράτος είναι εναντίον σε όλα αυτά; Η Μεγάλη Βρετανία. Γιατί λοιπόν οι Βρυξέλλες να έχουν την ευθύνη; Πρέπει να τονίσουμε την υποκρισία των ηγετών και την έλλειψη θάρρους από μερικούς. Ο Κάμερον είναι πρώτος σε αυτό. Το λέω ξεκάθαρα, ο Κάμερον είναι υποκριτής.\nΚούλογλου: Δεν είναι ο μόνος όμως.\nΜαρτάν: Ναι. Δυστυχώς.\nΚούλογλου: Να σας δώσω το παράδειγμα του Σόιμπλε που επιμένει να σεβαστούμε τους κανόνες και τις συμφωνίες και γνωρίζετε ότι υπάρχει μια συμφωνία για την τραπεζική ένωση και πάντα η Γερμανία βρίσκει τρόπο να μην το προχωράει. Ενώ μας δίνουν μαθήματα που πρέπει να εφαρμόσουμε. Σε μια δημόσια συζήτηση ο Σόιμπλε το είπε στον Τσίπρα, ενώ ο ίδιος δεν εφαρμόζει τις συμφωνίες.\nΔημοσιογράφος: Πιστεύετε ότι το Brexit είναι η κατάλληλη στιγμή για να ανοίξει η συζήτηση για την πολιτική της ΕΕ ή ότι είναι η λάθος στιγμή. Πώς το βλέπετε; Γιατί υπάρχει ένα περίεργο κλίμα κι εδώ στο κοινοβούλιο.\nΜαρτάν: Βλέπουμε διάφορους που θέλουν μια Ευρώπη περισσότερο για τους πολίτες, με περισσότερη κοινωνική πολιτική. Αλλά η κοινωνική Ευρώπη είναι σαν το τέρας του Λοχ Νες, όλοι μιλούν γι αυτό κανένας δεν το έχει δει. Και υπάρχει και η πλειοψηφία που με τη βοήθεια του Brexit λένε ότι δεν έχουμε κάνει αρκετές φιλελεύθερες μεταρρυθμίσεις και το είδαμε αυτό στην Ισπανία με το νόμο εργασίας και στη Γαλλία. Εμένα αυτό με ανησυχεί. Έχετε δίκιο όταν λέτε ότι χρησιμοποιούμε τον φόβο και το είδαμε και στις τελευταίες ευρωπαϊκές εκλογές 25 Μαΐου 2014, είδαμε ότι ο φόβος έπαιξε μεγάλο ρόλο. Έχουμε την Ευρώπη που μας αξίζει, υπάρχουν δεξιοί και φιλελεύθεροι εδώ αλλά ποιοι τους ψήφισαν; Κανένας δεν πήρε την εξουσία με τα όπλα. Εγώ αυτό που θέλω να πω είναι να σταματήσουμε να είμαστε υποκριτές, να χτυπάμε έναν εκλεγμένο και να θυμίσουμε στους πολίτες ότι αυτό που ψηφίζουν έχει επίπτωση στην καθημερινότητα. Αν η πλειοψηφία εδώ ψηφίζει φιλελεύθερα δεν μπορούμε να τους μαλώσουμε, γιατί εκλέχτηκαν γι αυτό. Πρέπει να έχουμε την ειλικρίνεια να το λέμε αυτό.\nΔημοσιογράφος: Θα επανέλθουμε στη σχέση ανάμεσα στο πολιτικό και το κοινωνικό στην Ευρώπη και αλλού. Θα πούμε για την κατάσταση στην Ελλάδα κι εσείς κ. Κούλογλου τη γνωρίζετε. Ποια είναι τα αποτέλεσμα των μέτρων λιτότητας που σας επέβαλε η Ευρώπη; Το χρέος δεν μειώθηκε, η ανεργία που πριν τα μέτρα ήταν σε κανονικά επίπεδα, αν συγκρίνουμε με άλλες χώρες όπως η Γαλλία, αυξήθηκε πάρα πολύ από τότε. Ο Τσίπρας το εξήγησε την περασμένη βδομάδα στο Συμβούλιο της Ευρώπης. Πώς αναλύετε εσείς την ελληνική κρίση, εδώ και ένα χρόνο, τίποτα από όσα αποφάσισε η Ευρώπη δεν λειτουργεί, είτε είναι στα οικονομικά είτε στα πολιτικά.\nΚούλογλου: Η κατάσταση είναι όλο και πιο δύσκολη, γιατί η νέα λιτότητα προκαλεί περισσότερη ύφεση. Πλέον όλοι οι επαγγελματίες πρέπει να πληρώνουν 100% φόρους για τον επόμενο χρόνο, όχι μόνο για φέτος αλλά και για του χρόνου. Το ξεκίνησαν με τις εταιρίες και τελικά αφορά όλους τους ελεύθερους επαγγελματίες από του χρόνου. Ο κόσμος είναι πολύ απελπισμένος, γιατί δεν έχει λεφτά να πληρώσει τους φόρους. Από την άλλη μερικοί ελπίζουν ότι η οικονομία θα πάρει μπρος από τον φθινόπωρο και βλέπουν το φως στο τούνελ αλλά είναι ψυχολογικό. Αλλά πρακτικά δεν λειτουργεί αυτό. Περιμέναμε πολλά από τις εκλογές στην Ισπανία για μια αριστερή κυβέρνηση γιατί θα μπορούσαμε να κάνουμε συμμαχία. Υπάρχει και το θέμα των προσφύγων που ξεχάσαμε από τότε που έγινε η συμφωνία με τη Τουρκία η οποία λειτουργεί πάνω κάτω, οπότε κανείς δεν ενδιαφέρεται, τα λεφτά που δώθηκαν στην Ελλάδα δεν αρκούν, το ελληνικό κράτος δαπανά λεφτά για τους πρόσφυγες, ενώ η βοήθεια που δίνει η ΕΕ πάει στις ΜΚΟ αλλά όχι στην ελληνική κυβέρνηση. Είμαστε ανήσυχοι, αλλά αυτή είναι η κατάσταση στην Ελλάδα και είναι θαύμα που η Xρυσή Aυγή δεν επωφελήθηκε ακόμα από την κρίση των προσφύγων, γιατί όλοι οι πρόσφυγες είναι εγκλωβισμένοι στην Ελλάδα μέχρι στιγμής. Έχουμε φτιάξει παντού στρατόπεδα και προσπαθούμε να οργανωθούμε και ελπίζουμε η συμφωνία για την κατανομή των προσφύγων να γίνει σεβαστή. Γιατί ακούμε πάντα ότι πρέπει να σεβαστούμε κανόνες και συμφωνίες αλλά βλέπουμε ότι αυτό γίνεται μόνο όταν έχει να κάνει με λεφτά και τράπεζες, όταν πρόκειται για δικαιώματα των ανθρώπων δεν εφαρμόζουμε τίποτα. Η Ουγγαρία θα κάνει δημοψήφισμα τον Σεπτέμβρη για να δεχτεί ή όχι 1000 πρόσφυγες. Για 1000 πρόσφυγες μιλάμε.\nΔημοσιογράφος: Η γνώμη σας για την ελληνική κρίση.\nΜαρτάν: Συμφωνώ, υπάρχουν συμφωνίες αλλά δεν έχουν όλες την ίδια βαρύτητα. Η Επιτροπή, ο αστυνομικός της ορθής εφαρμογής είναι ανένδοτη με την Ελλάδα δεν της αφήνει να περάσει τίποτα. Μας χρωστάτε 1 ευρώ θα δώσετε 1 ευρώ και όχι 99 λεπτά. Όταν πρόκειται όμως για ανθρώπινα δικαιώματα για δίκαιο, για την υποχρέωση του ασύλου, για τη σωστή μεταχείριση των ανθρώπων που έφυγαν από πολέμους, γιατί κανένας δεν εγκαταλείπει τη χώρα του με χαρά και θέλω να το φωνάξω αυτό, δεν θα υπάρξει ποτέ τείχος αρκετά ψηλό ή συρματόπλεγμα αρκετά κοφτερό να εμποδίσει τους ανθρώπους που θέλουν να ξεφύγουν τη φτώχεια και τον πόλεμο να το περάσουν. Πρέπει οι ψεύτες να σταματήσουν με αυτό. Είμαι κι εγώ από οικογένεια που έφυγε από την Ισπανία του Φράνκο, την Ισπανία της φτώχειας. Και δυστυχώς θα υπάρξει και αλλού αυτό. Έχουμε διπλή ευθύνη. Αυτοί που είναι αντίθετοι στους πρόσφυγες βάζουν μπροστά το οικονομικό επιχείρημα, ότι θα έχει αντίκτυπο στην οικονομία μας. Θέλω όμως να θυμίσω, ότι η πώληση όπλων της ΕΕ στις χώρες που κάνουν πόλεμο, αντιστοιχεί σε πάνω από 10 δις τον χρόνο. Αυτό σημαίνει ότι ο πόλεμος στο Ιράκ, στη Συρία και το Αφγανιστάν μας φέρνει πολλά δις και δεκάδες χιλιάδες θέσεις εργασίας σε μας τους Ευρωπαίους. Και αρνούμαστε να προστατέψουμε τον κόσμο.\nΔημοσιογράφος: Εμπλεκόμαστε στους πολέμους αυτούς.\nΜαρτάν: Ναι φυσικά, θυμηθείτε το 39 -45 εγώ δεν το έζησα αλλά είναι φρέσκο ακόμα. Τι έκαναν οι Γάλλοι όταν δεχόντουσαν βομβαρδισμούς από τους Γερμανούς; Προσπάθησαν να σώσουν τις οικογένειες τους και δεν δίστασαν και όλοι το ίδιο θα κάναμε. Η Ελλάδα μου θυμίζει ένα αυτοκίνητο για απόσυρση και η Επιτροπή του αυξάνει το χρόνο διαδρομής με λιγότερα καύσιμα. Κάποια στιγμή δεν γίνεται, το αυτοκίνητο θα πάθει ζημιά. Η μόνη ανησυχία και είναι σημαντική, αυτή η ζημιά τι θα προκαλέσει; Αν είναι μια ειρηνική επανάσταση για να αλλάξει τον κόσμο με εκλογές, τόσο το καλύτερο. Αλλά αν είναι για κάτι χειρότερο; Πιστεύω ότι η Ευρώπη δεν έμαθε από το πρόσφατο παρελθόν της.\nΔημοσιογράφος: Φλοράν Μαρσελεζί, ο Στέλιος Κούλογλου έλεγε πριν ότι παρακολουθούν τι γίνεται στην Ισπανία, υποθέτω ότι και για σας ισχύει το ίδιο, παρακολουθήσατε τι γινόταν στην Ελλάδα, τι συμπεράσματα βγάλατε από ό,τι γινόταν εκεί;\nΜαρσελεζί: Για να επανέλθω σε κάτι που είπες πρίν, χάσαμε, αλλά ήταν μια στιγμιαία ήττα. Πρέπει να δούμε τα πράγματα πιο σφαιρικά, διότι είχαμε παρόλα αυτά 20% των ψήφων. 70 βουλευτές στο Κονγκρέσο, οπότε μπορεί να μην καταφέραμε να προσπεράσουμε το σοσιαλιστικό κόμμα, αλλά είμαστε μια δύναμη δύο χρόνων και είμαστε ήδη στην τρίτη θέση που είναι σημαντική στο Κονγκρέσο, το οποίο χωρίζεται συνολικά σε τέσσερις δυνάμεις άρα οι Unidos Podemos είναι ιδιαίτερα σημαντικοί. Άρα δεν πρέπει να βλέπουμε τα πράγματα μόνο μαύρα. Παρακολουθήσαμε πολύ την Ελλάδα γιατί ξέραμε ότι αν θέλαμε να αλλάξουμε τα πράγματα στην Ισπανία, πρέπει να αλλάξουμε την Ευρώπη. Και αν αλλάζαμε την Ευρώπη, έπρεπε να αλλάξουμε και την Ισπανία. Η μεγάλη ανάλυση που κάναμε για την κατάσταση στην Ελλάδα, ήταν ότι έπρεπε να ενδυναμώσουμε τις δυνάμεις μας πέρα από τα σύνορα της Ισπανίας. Για να έχουμε όλο και περισσότερες προοδευτικές και πράσινες κυβερνήσεις, έπρεπε να έχουμε τον ΣΥΡΙΖΑ στην Ελλάδα, τους Unidos Podemos στην Ισπανία. Και ελπίζουμε κάποια στιγμή και σε μια άλλη κυβέρνηση στη Γαλλία, για να έχουμε περισσότερες προοδευτικές και πράσινες δυνάμεις. Για μας είναι πολύ σημαντικό να δούμε τις επιπτώσεις της λιτότητας στην Ελλάδα, γιατί έχουμε περάσει από κει, η Ισπανία έχει υποστεί επίσης λιτότητα, και πρέπει να δούμε ποιος οξύνει το αντιευρωπαϊκό κλίμα, είναι όπως είπες πριν, αυτοί που είναι στις Βρυξέλλες, αλλά και αυτοί που είναι αυτή τη στιγμή στη Μαδρίτη. Γιατί βλέπουμε τον Ραχόι να θέλει να φτιάξει κυβέρνηση με τους σοσιαλιστές, πως τους ασκεί πίεση λέγοντας κοιτάξτε στις Βρυξέλλες, μας ζητούν περισσότερη λιτότητα. Αλλά όταν οι Βρυξέλλες του ζητούν περισσότερες ανανεώσιμες πηγές ενέργειας δε λέει τίποτα. Προφανώς, ο καθένας χρησιμοποιεί ότι τον συμφέρει την κατάλληλη στιγμή. To πρόβλημα δεν είναι η ΕΕ, η Ισπανία ή η Γαλλία, είναι οι πολιτικές που ακολουθεί η πλειοψηφία του Ευρωκοινοβουλίου η Ισπανία, η Γαλλία. Γι αυτό πρέπει να ενδυναμώσουμε τις διασυνοριακές μας συμμαχίες και να πούμε ότι αν θέλουμε να αλλάξουμε την Ευρώπη πρέπει να αλλάξουμε τη χώρα μας, και το αντίστροφο.\nΔημοσιογράφος: Για να βγούμε από το δίδυμο του διαβόλου, φιλελευθερισμός και συντηρητικοί αφενός, και λαϊκιστές και ξενοφοβικοί αφετέρου, που κυριαρχούν με μια εθνικιστική πολιτική σε ορισμένες χώρες της Ευρώπης, εκτός από κάποιες σημαντικές βέβαια εξαιρέσεις. Και η Ισπανία και η Ελλάδα στηρίχθηκαν στα κοινωνικά κινήματα αλλά μήπως στην Ισπανία έχει αποδυναμωθεί αυτό, και μετατράπηκε σε πολιτικό κίνημα στις τελευταίες εκλογές; Μήπως έλειπε αυτή η κοινωνική κινητοποίηση; Γιατί είναι ένα βασικό διακύβευμα αυτό, η μετατροπή σε πολιτικό κίνημα ενός κοινωνικού κινήματος που θα μπορούσε να αλλάξει τα πράγματα είτε στην Ευρώπη είτε σε εθνικό επίπεδο.\nΜαρσελεζί: Τί έγινε στην Ισπανία; Όλα ξεκίνησαν με του Αγανακτισμένους. Μπορούμε να πούμε οι Νύχτες Ορθίων της Γαλλίας επί τέσσερα. Όλες οι πλατείες γεμάτες με νέους ανθρώπους, πτυχιούχους, κυρίως αστική τάξη, που έλεγαν δεν έχουμε καμία διέξοδο, η δημοκρατία δε λειτουργεί πλέον στην Ισπανία και ο δικομματισμός έχει τελειώσει. Πρέπει να πούμε ότι το κίνημα των Αγανακτισμένων είχε τη στήριξη του 80% του πληθυσμού. Ήταν ένα οριζόντιο κίνημα. Μετά από δύο τρία χρόνια η συγκέντρωση και οι συνελεύσεις στις πλατείες κούρασαν. Και έρχονται οι Ποδέμος και λένε θα μετατρέψουμε αυτή την πολιτιστική ηγεμονία στους δρόμους σε πολιτική ηγεμονία. Επηρεασμένοι και από τον Γκράμσι και τη θεωρία του Λακλό περί λαϊκισμού. Και κατάφεραν να πραγματοποιήσουν αυτή την αλλαγή. Υπάρχει φυσικά η αντίφαση ότι κάνοντας αυτό, αδειάζουν οι πλατείες. Αδειάζουν και τα κοινωνικά κινήματα επίσης. Γιατί οι άνθρωποι των κινημάτων, ΜΚΟ, συνδικάτα κλπ. πέρασαν στην πολιτική σκηνή. Oπότε δεν υπάρχει το αντίβαρο που να καλεί τον κόσμο στο δρόμο. Κι αυτό δυσκολεύει την κινητοποίηση. Ήταν όμως κάτι αναπόφευκτο. Γιατί δεν ήμασταν λεγεώνες στα κοινωνικά κινήματα. Tώρα προσπαθούμε να δημιουργήσουμε ξανά το κοινωνικό κίνημα, που να εξισορροπεί την κατάσταση απέναντι στο Κονγκρέσο. Είδαμε επίσης και μια αντίδραση του δικομματισμού, που ήταν πολύ βίαιη και απέναντι στους Ποδέμος, και τους συμμάχους τους όπως εμάς τους Πράσινους, λέγοντας ότι είμαστε σύμμαχοι της Βενεζουέλας, του Ιράν, ότι θα επανέλθουν οι «κόκκινοι», οι κομμουνιστές, κι αυτό είναι σημαντικό για την ισπανική κοινωνία γιατί όταν ακούν «κόκκινοι» θυμούνται τον εμφύλιο. Ωστόσο καταφέραμε να έχουμε 7ο βουλευτές, και πρέπει να έχουμε υπόψη ότι σε τοπικό επίπεδο είμαστε πολύ δυνατοί. Η επανατοποθέτηση της δημοκρατίας ήταν επίσης πολύ ισχυρή, γιατί η Μαδρίτη και η Βαρκελώνη που είναι οι δύο πιο σημαντικές πόλεις της Ισπανίας, διοικούνται από τους συνασπισμούς. Η Καντίθ, επίσης η Κορόν, Σεν Ζακ ντε Κομποστέλ, η Σαραγόσα, αλλά η Βαρκελώνη η Μαδρίτη είναι πρωτεύουσες άλλωστε. Η Μαδρίτη της Ισπανίας και η Βαρκελώνη της Καταλονίας. Και διοικούνται από συνασπισμούς προερχόμενους από κοινωνικά κινήματα. Στη Μαδρίτη μια πρώην δικαστής, στο προφίλ της Εύα Ζολί στη Γαλλία, και στη Βαρκελώνη μία που πρόσκειται στο κίνημα κατά των εξώσεων. Το καταφέραμε αυτό και δείξαμε επίσης ότι μπορούμε να διαχειριστούμε και μεγάλες πόλεις. Και πράγματι οι πόλεις στην Ισπανία έχουν μετατραπεί σε τόπους αντίστασης και δημιουργίας. Το πιο σημαντικό που συνέβη στην Ισπανία και έχει επίδραση στην Ευρώπη πολλοί παίρνουν αυτές τις πόλεις σαν παράδειγμα, όπως έκανε ο Βαρουφάκης με την Άντα Κολάου.\nΔημοσιογράφος: Αυτή η μεταφορά από τα κινήματα στην πολιτική και στην κυβέρνηση, είναι κάτι κοινό μεταξύ σας, και στην Ελλάδα συνέβη επίσης. Υπάρχει ο κίνδυνος που τονίσατε, αλλά έτσι πρέπει να γίνεται. Και για την Ελλάδα, δεν μπορούμε να πούμε ότι δεν έπρεπε να γίνει έτσι, γιατί αυτό που μας περιέγραψε για την Ισπανία έχει συμβεί σε μεγάλο βαθμό και στην Ελλάδα. Μια μεγάλη κοινωνική κινητοποίηση. Σε κάποια στιγμή μέσω του ΣΥΡΙΖΑ μεταφέρθηκε αυτό το κίνημα στην πολιτική, με τα αποτελέσματα που είδαμε, υπάρχει πάντα αυτός ο κίνδυνος. Να δουν κάποιοι αυτή την κατάσταση σαν συμβιβασμό. Πρέπει να συμφωνήσουμε όλοι ότι η πολιτική είναι ένα πεδίο πάλης.\nΚούλογλου: Το ερώτημα αυτό γίνεται όλο και πιο δύσκολο, γιατί το να είσαι στην κυβέρνηση, είναι τελείως διαφορετικό από το να είσαι στο δρόμο ή στην αντιπολίτευση, κάτι που είναι πολύ πιο εύκολο. Όταν είσαι στην κυβέρνηση πρέπει να λαμβάνεις υπόψη τις συνθήκες και τους συσχετισμούς των δυνάμεων, που πριν από έναν χρόνο δεν ήταν καθόλου ευνοϊκοί για την Ελλάδα. Γιατί δεν υπήρχε μια άλλη κυβέρνηση για να μας στηρίξει ή να πει μια καλή κουβέντα. Ο Τσίπρας ήταν μόνος με 27. Στο τέλος ο Ολάντ άλλαξε λίγο και ο Ρέντσι επίσης, αλλά αρχικά ήταν όλοι ομόφωνα εναντίον. Ήταν πολύ δύσκολα. Το πρόβλημα είναι ότι είναι ακόμα και τώρα, γιατί έχουμε ανάγκη από συμμάχους, οι απειλές και οι εκβιασμοί ξεκίνησαν και πάλι και απευθύνονται τώρα ενάντια στην Πορτογαλία όπου κυβερνούν οι σοσιαλιστές με την αριστερά, που προσπαθεί να διατηρήσει ένα κοινωνικό πρόσωπο, να σώσει την κατάσταση. Δεν θέλει να κάνει καμιά επανάσταση.\nΜαρτάν: Αυτό το λίγο για να μπορέσουμε να προχωρήσουμε.\nΚούλογλου: Κι όμως, τώρα είναι υπό τεράστια πίεση, δε μπορείτε να φανταστείτε, οι απειλές είναι σε καθημερινή βάση. Και το ίδιο συμβαίνει και στην Ισπανία, πριν τις εκλογές έπαιξε μεγάλο ρόλο ο φόβος, ότι έπρεπε να βρεθεί μια σταθερή κυβέρνηση ακόμα και αν ήταν διεφθαρμένη όπως ο Ραχόι. Η Ιταλία επίσης βρίσκεται σε πολύ εύθραστη θέση και οι ιταλικές τράπεζες. Χρειαζόμαστε λοιπόν ενισχύσεις, και μια μεγάλη δύναμη, μια μεγάλη χώρα όπως η Γαλλία, για να μας βοηθήσει. Και που θα βοηθήσει επίσης και τους γάλλους σοσιαλιστές και τον Ολάντ.\nΔημοσιογράφος: Δε θα μιλήσουμε για εσωτερική πολιτική με τον κ. Μαρτάν αλλά ας κάνουμε ένα σχόλιο.Έχουμε και στη Γαλλία μια έστω και μικρή κινητοποίηση, με τον εργατικό νόμο, ή τις Νύχτες Ορθίων, που είναι λιγότερο θεαματικές από τους Αγανακτισμένους αλλά υπάρχουν. Είμαστε σε μια εξαιρετικά περίπλοκη κατάσταση στη Γαλλία, δε βλέπουμε ακόμα μια μεταφορά αυτού του κινήματος στην πολιτική, αλλά έχουμε ένα κράτος που τίθεται ενάντια στο κοινωνικό ζήτημα, πως θα κινηθούν τα πράγματα στη Γαλλία, γνωρίζοντας ότι είναι μπλοκαρισμένη η κατάσταση;\nΜαρτάν: Το έχω πει πολλές φορές και θα το ξαναπώ ευχαρίστως. Θα ήθελα τόσο πολύ να είχαμε ένα Ποδέμος ή ένα ΣΥΡΙΖΑ στη Γαλλία, αλλά δυστυχώς έχουμε το Εθνικό Μέτωπο που κατάφερε να κερδίσει ένα μέρος των πολιτών που είναι δυσαρεστημένοι με το σύστημα. Θέλω όμως κι εγώ να πω κάτι για τον Τσίπρα. Τον σέβομαι πολύ παρά του τι σκέφτονται πολλοί γι αυτόν. Γιατί, δείτε τι έγινε με τη Μ. Βρετανία. Ο Κάμερον κάνει δημοψήφισμα και το χάνει και παραιτείται. Ο Τσίπρας δεν παραιτήθηκε, κράτησε γερά απέναντι στις δυσκολίες, και δεν τολμώ να φανταστώ πως θα ήταν η κατάσταση στην Ελλάδα αν δεν ήταν ο Τσίπρας. Θα είχαμε στην εξουσία τη δεξιά και τους φιλελεύθερους με τη Χρυσή Αυγή. Σε τι κατάσταση θα ήταν σήμερα οι Έλληνες πολίτες; Και τώρα δεν είναι καλά, αλλά πιστεύω ότι θα ήταν χειρότερα. Όσον αφορά τη Γαλλία, αυτό που κρατώ εγώ από την εμπειρία των Ποδέμος και του ΣΥΡΙΖΑ, είναι ότι πρόκειται για πολύ ενδιαφέροντα κοινωνικά κινήματα, γιατί επιτέλους, η πολιτική επανασυνδέει την κοινωνία των πολιτών. Και δημιουργεί και πάλι από τη βάση. Δεν είναι λαϊκιστικό αυτό που λέω, είναι από την κοινωνική, πολιτική και συνδικαλιστική εμπειρία μου. Τι είναι η πολιτική; η οργάνωση της πόλης κάνοντας το καλύτερο δυνατόν. Και είναι ωραίο το μάθημα που μας δίνουν, ώστε τα πολιτικά κόμματα να επανεξετάσουν τον τρόπο με τον οποίο κάνουν πολιτική. Όταν πρωτοσυνδικαλίστηκα στα 26 μου, ένας παλιός σύντροφος μου έλεγε Εντουάρ, κάθε πρωί να ρωτάς τον εαυτό σου δυο πράγματα: Για ποιον είσαι εδώ και γιατί είσαι εδώ; Σήμερα που είμαι 53 θέτω ακόμα αυτά τα ερωτήματα. Και πιστεύω ότι κάποιοι έχουν ξεχάσει για ποιόν και γιατί είναι εδώ. Κάποιοι θέλουν να κάνουν απλώς μια καριέρα που να μείνει στην ιστορία, πώς όμως θα μείνει στην ιστορία; Με τόσο αρνητικό τρόπο; Με εξοργίζει πραγματικά, γιατί φοβάμαι ότι ανοίγουμε το δρόμο του χρόνου στη δεξιά και την ακροδεξιά. Και λυπάμαι πολύ φίλοι μου γιατί δε βλέπω ποιος θα μπορούσε να είναι σύμμαχός σας. Ελπίζω να κάνω λάθος και το εύχομαι ειλικρινά.\nΔημοσιογράφος: Να ξαναθέσουμε τα κοινωνικά ζητήματα στο κέντρο της δημοκρατίας.Μιλήσαμε και πρίν για την ομιλία του Τσίπρα εδώ πριν από μια βδομάδα, είπε ότι η δημοκρατία είναι σε κίνδυνο όταν τα κοινωνικά δικαιώματα δεν είναι εξασφαλισμένα. Μίλησε για τη δημοκρατική νομιμότητα και την άσκηση της δημοκρατίας, για το σεβασμό του κοινωνικού δικαίου και της εργασίας, γιατί αυτά φθίνουν, είναι σημαντικό να το τονίζουμε για να σπάσουμε το φαύλο κύκλο για τον οποίο μιλάμε σήμερα;\nΜαρσελεζί: Συμφωνούμε φυσικά σε ότι αφορά τα κοινωνικά δικαιώματα και τις ανισότητες. Ειδικά στην Ισπανία έχουμε ανισότητες ανάμεσα σε αυτούς που κατέχουν τα περισσότερα και επωφελούνται από την κρίση, οι πλούσιοι έγιναν πλουσιότεροι στην Ισπανία. Γιατί η ιδιωτικοποίηση του κέρδους μετατράπηκε σε κοινωνικοποίηση του χρέους. Ειδικά πάνω σε ένα σύστημα καθοδηγούμενο από την παραγωγή, που δεν έχει παράξει τίποτα, γιατί μιας και θέτεις αυτό το ερώτημα κάθε πρωί γιατί το κάνεις αυτό, αναρωτιώμαστε γιατί έγιναν όλες αυτές τις τεράστιες υποδομές στην Ισπανία που δε χρησιμεύουν σε τίποτα. Αυτοκινητρόδρομοι χωρίς αυτοκίνητα, υπερταχείες χωρίς επιβάτες, αεροδρόμια χωρίς αεροπλάνα, γειτονιές χωρίς κατοίκους. Πράγματι, τεράστιες γειτονιές στην Σαραγόσα άδειες, τρεις χιλιάδες άδειες κατοικίες στην Ισπανία. Ο βασικός παραγωγός ακινήτων είναι οι τράπεζες. Φυσικά, και τι κάναμε; Κοινωνικοποιούμε τα χρέη και τα πληρώνουμε μεταξύ μας. Και φτιάχνουμε στο μεταξύ και μια παραγραφή των φόρων που επιτρέπει στους πιο πλούσιους που έχουν καταχαρραστεί χρήμα επί χρόνια, να αυξήσουν κι άλλο τα κέρδη τους παρά την κρίση. Αν δεν εξετάσουμε σε βάθος την κρίση δε θα θέσουμε τη δημοκρατία στο κέντρο. Πιστεύω ότι εμείς το θέσαμε αυτό το ζήτημα στις εκλογές και είπαμε ότι πρέπει να το αλλάξουμε αυτό, να σταματήσουμε τη διαφθορά, αλλά πρέπει και να δημιουργήσουμε κάτι άλλο, να κάνουμε προτάσεις. Να βγούμε από τη στρατηγική του όχι, που συσπειρώνει μεν πολύ κόσμο και αυτό έκαναν οι Ποδέμος αλλά πρέπει να πάμε πέρα από αυτό. Το λέω και στους Ποδέμος ότι καλή είναι η στρατηγική του όχι αλλά να πάμε στο ναι. Τι σύστημα θέλουμε να δημιουργήσουμε, για ποιον δουλεύουμε, τι θέλουμε; Ένα σύστημα ισότητας, οικολογίας, Ευρώπης. Να τελειώνουμε με το μύθο της ανάπτυξης που προκαλεί προβλήματα σε Ελλάδα, Ισπανία, Γαλλία.\nΔημοσιογράφος: Έχετε μιλήσει όλοι για την κάθε περίπτωση ξεχωριστά σε κάθε χώρα πως θα αποφύγουμε την απομόνωση των κινημάτων και των χωρών αυτών; τι μπορεί να γίνει στην Ευρώπη σήμερα για να βγούμε από το φαύλο κύκλο; Είχαμε πράγματι απομόνωση της Ελλάδας. Πως θα σταματήσουμε να είμαστε θεατές των εξελίξεων, γιατί αυτό που περιγράφετε είναι αυτονόητο, αλλά βλέπουμε ότι να το πετύχουμε στη σημερινή Ευρώπη, δεν είναι και τόσο αυτονόητο. Οι ευρωπαϊκοί θεσμοί επίσης, δεν είναι εντελώς αποτελεσματικοί. Πως θα αλλάξει αυτό; πως οι δεσμοί ανάμεσα στα διαφορετικά κινήματα, τις διαφορετικές χώρες και τις διαφορετικές πολιτικές ομάδες, να γίνει κάτι συγκεκριμένο για τον κόσμο. Γίνεται αυτό;\nΚούλογλου: Εγώ περίμενα ότι η επομένη του Brexit, θα ήταν μια σοβαρή προειδοποίηση για την Ευρώπη, για να αλλάξει πολιτική. Αλλά όπως είπα και νωρίτερα, είμαι πραγματικά απογοητευμένος. Δε βλέπω καμία διέξοδο. Βλέπω το καράβι να πηγαίνει κατευθείαν στα βράχια. Ίσως να χρειαζόμαστε ένα ναυάγιο, δεν ξέρω. Για να ξυπνήσει ο κόσμος, για να αλλάξει η ηγεσία, να αλλάξει η πολιτική. Θέλουμε φυσικά να κάνουμε συμμαχίες να έχουμε δεσμούς με προοδευτικές δυνάμεις, με τους σοσιαλιστές και την παραδοσιακή αριστερά, τη νέα αριστερά με τους Ποδέμος, για να αλλάξουμε την κατάσταση.\nΜαρτάν: Αυτό που είναι αξιολύπητο ειδικά σε ότι αφορά την Ελλάδα, αλλά ακούστε η λύση είναι να μιλάμε με σαφή παραδείγματα. Όπως είπαμε και πριν ο Τσίπρας ήταν μόνος με 27, γιατί ακριβώς δεν έπρεπε σε καμιά περίπτωση να πετύχει. Δεν έπρεπε σε καμιά περίπτωση να δείξει ότι ένας άλλος δρόμος ήταν εφικτός. Κι ότι μπορούσαμε να κερδίσουμε και χωρίς τον υπερφιλελευθερισμό, τον υπέρμετρο ανταγωνισμό ανάμεσα στους πολίτες και τις χώρες. Δε γνωρίζω με ακρίβεια ό,τι συμβαίνει στην Ισπανία, πιστεύω ότι χάσατε την ευκαιρία την προηγούμενη φορά, γιατί μερικές φορές το καλύτερο είναι εχθρός του καλού, οπότε τώρα θα κυβερνήσει η δεξιά. Δε θέλω να σας κατηγορήσω για τις προθέσεις σας. Αλλά πιστεύω ότι αν δε δείξουμε ότι η Ευρώπη είναι η λύση, και θα χρειστούμε συγκεκριμένα παραδείγματα. Διότι αυτή τη στιγμή η Ευρώπη παρουσιάζεται ως ο υπεύθυνος για όλα τα δεινά, άρα πρέπει να την αφήσουμε αυτή την Ευρώπη. Εγώ, που κατάγομαι από την Ισπανία γνώρισα την Ισπανία επί Φράνκο. Έζησα τη φτώχεια για να μην πω για την έλλειψη της δημοκρατίας. Και γνώρισα και την Ισπανία όταν μπήκε στην ΕΕ το 1985. Και τότε, που υπήρχε ακόμα η ευρωπαϊκή αλληλεγγύη, και προς την Πορτογαλία και προς την Ελλάδα λίγα χρόνια νωρίτερα, ωφεληθήκαμε από την αλληλεγγύη αυτή και από την οικονομική βοήθεια. Πρέπει να πούμε στους πολίτες ότι αυτή η βοήθεια δεν πηγαίνει σε ένα βαρέλι δίχως πάτο. Γιατί και η Ισπανία και η Πορτογαλία έπρεπε να φτιάξουν υποδομές για όλα, για την υγεία, τα πανεπιστήμια, τα σχολεία. Είχαν τόσο μεγάλη ανάγκη από καταναλωτικά αγαθά, που δε μπορούσαν τότε να τα παράξουν μόνες τους. Και τα ζητούσαν από τη Γαλλία, το Βέλγιο, το Λουξεμβούργο, τη Γερμανία, την Ιταλία, όλοι είχαν ωφεληθεί. Αυτό που προσπαθώ να εξηγήσω, ίσως με κακό τρόπο, είναι ότι όταν επενδύεις στο γενικό συμφέρον, υπάρχει ανταπόδοση, που δεν είναι πάντα μόνο ένα νόμισμα αλλά και μια καλύτερη συλλογικά ζωή.\nΜαρσελεζί: Πιστεύω ότι δεν είναι θέμα αισιοδοξίας ή απαισιοδοξίας, αλλά το τι μπορούμε να κάνουμε εν τέλει. Λαμβάνοντας υπόψη ότι η αλλαγή συντελείται σε διαφορετικά επίπεδα. Υπάρχει το πολιτικό επίπεδο στο οποίο βρισκόμαστε κι εμείς. Υπάρχει το θεσμικό επίπεδο, το επίπεδο του δρόμου, της άσκησης πίεσης. Αλλά και το ατομικό και συλλογικό επίπεδο, που δεν περιμένει τι θα γίνει θεσμικά. Είναι πολλοί αυτοί που αλλάζουν ήδη τα πράγματα και δημιουργούν τον κόσμο του αύριο σήμερα. Δεν πρέπει να ξεχνάμε αυτά τα διαφορετικά αλλά αλληλοσυμπληρούμενα επίπεδα. Δε θα αλλάξουν οι θεσμοί, αν δεν υπάρχουν αυτοί που κάνουν συλλογικούς κήπους στις πόλεις, ή τοπικά νομίσματα, και από την άλλη και τα τοπικά νομίσματα δε θα προχωρήσουν, αν δεν υπάρξουν θεσμοί να τα στηρίξουν. Και για τους θεσμούς πρέπει να λάβουμε υπόψη μας τα διάφορα επίπεδα. Σε περιφερειακό, τοπικό, κρατικό, ευρωπαϊκό επίπεδο. Πρέπει να δούμε τα πράγματα πιο σφαιρικά. Πρέπει να δούμε αυτή την αλλαγή όσο λιγότερο γραμμικά γίνεται. Τα πράγματα αλλάζουν και μπορούμε να περάσουμε γρήγορα από τη μια κατάσταση στην άλλη. Σε έναν κόσμο όλο και πιο ασταθή και αβέβαιο, δεν ξέρουμε τι θα γίνει αύριο. Αν η Ευρώπη κινηθεί προς τη δεξιά, την ακροδεξιά, τους φασίστες, τους Ποδέμος, τους Πράσινους. Ο χρόνος είναι λίγος και πρέπει να κάνουμε όσο γίνεται διασυνοριακές συμμαχίες. Όχι μόνο για τα κοινωνικά δικαιώματα αλλά και τη δημοκρατία, την οικολογία, να ανοιχτούμε. Αν εμείς οι Πράσινοι μάθαμε κάτι στην Ισπανία, είναι ότι πρέπει να περάσουμε τα σύνορα, να σταματήσουμε να κοιτάμε μόνο τα δικά μας, και να δουλέψουμε μαζί με πολλούς ανθρώπους που σκέφτονται διαφορετικά. Πραγματικά στην Ευρώπη δεν έχουμε το χρόνο να σκεφτούμε κάτι άλλο.\nΔημοσιογράφος: Η φιλελεύθερη λογική έχει επιβληθεί στην Ισπανία, ωστόσο, και ήδη γίνεται ένας αγώνας.\nΜαρσελεζί: Φυσικά, αλλά δεν είναι κάτι που δε μπορεί να αλλάξει, το είδαμε και με τους Αγανακτισμένους. Άλλαξε μέσα σε λίγο διάστημα και ίσως χάσαμε την ευκαιρία, συμφωνώ, δεν έγινε καλή διαχείριση, λόγω έλλειψης πείρας. Και εκεί το σοσιαλιστικό και το λαϊκό κόμμα είναι πιο δυνατά. Γιατί έχουν πείρα σαράντα χρόνων με τη διαχείριση θεσμών. Σίγουρα έχουμε να μάθουμε ακόμα πολλά. Ο φιλελευθερισμός δεν είναι αναπόφευκτος, πρέπει να γίνει και μια πολιτιστική αλλαγή. Η αλλαγή είναι εφικτή, ίσως παίρνει περισσότερο χρόνο, πρέπει να μάθουμε και από όσα γίνονται στο πεδίο, για να κάνουμε την αλλαγή σε καθολικό επίπεδο.\nΜαρτάν: Θέλω να πω για την Ισπανία γιατί έχω συγγενείς εκεί, και με θλίβει. Θα σας δώσω ένα συγκεκριμένο παράδειγμα που βαραίνει πολλές ισπανικές οικογένειες, και κυρίως τους συνταξιούχους, ξέρετε πολύ καλά τι σημαίνουν οι μεταρρυθμίσεις του Ραχόι, για τους μικροσυνταξιούχους που είναι πολλοί. Η θεία μου ζει με 500 ευρώ το μήνα και είναι άρρωστη λόγω ηλικίας. Ενώ παλιότερα είχε δωρεάν περίθαλψη, με τον Ραχόι πρέπει να πληρώσει για τα φάρμακα. Αυτό που μου έλεγε στο τηλέφωνο, είναι ότι ήλπιζε να βάλει στην άκρη 40, 50 ευρώ, και δεν μπορεί γιατί έχει επιπλέον έξοδα.\nΔημοσιογράφος: Τελευταία ερώτηση, έχετε εμπιστοσύνη στο Ευρωκοινοβούλιο; Μπορούν να γίνουν πράγματα;\nΚούλογλου: Προφανώς, γι αυτό είμαστε εδώ. Ειδάλλως, υπάρχουν και άλλα πράγματα να κάνει κανείς στη ζωή. Έχουμε ένα πεδίο ελιγμών, μπορούμε οργανώσουμε πράγματα όλοι μαζί, έχουμε ήδη κάνει πολλά και θα συνεχίσουμε να κάνουμε. Ανάμεσα σε διαφορετικές χώρες και διαφορετικά κόμματα.\nΜαρτάν: Συμφωνώ μαζί σας, πρέπει κάποια στιγμή να σκεφτούμε τι σημαίνει γενικό συμφέρον. Για να υπερασπιστούμε τα συμφέροντα των ευρωπαίων πολιτών. Και μερικές φορές διαφωνούμε για το χρώμα των παραθύρων. Αν είναι ωραίο το διαμέρισμα, μα δε μας ενδιαφέρει αυτό. Πρέπει να τα ξεπεράσουμε αυτά.\nΔημοσιογράφος: Μεγάλες συζητήσεις δηλαδή.\nΜαρτάν: Αυτό έχει ήδη ξεκινήσει.\nΔημοσιογράφος: Μεγάλες ομάδες που συμφωνούν στο δρόμο που πρέπει να ακολουθηθεί.\nΜαρσελεζί: Μεγάλες μάχες θα έλεγα συμβολικά. Όπως η μάχη ενάντια στην TAFTA και τη CETA, για τον κόσμο που δε θέλουμε. Και τι κόσμο θέλουμε να δημιουργήσουμε. Για τον ευρωπαϊκό κατώτερο μισθό επίσης. Για την ευρωπαϊκή κοινωνική αναδιανομή. Για την οικολογική μετάβαση σε ευρωπαϊκό επίπεδο. Yπάρχουν νέες συμμαχίες που γίνονται, υπάρχει μια ευκαιρία για νέο συσχετισμό δυνάμεων στο Ευρωκοινοβούλιο. Δε θα είναι εύκολο αλλά υπάρχουν δυνατότητες. Η TAFTA και η CETA που θα ψηφιστεί νομίζω το Δεκέμβριο, και εκεί θα δείτε ότι θα υπάρξουν έντονες διαμάχες για να έχουμε σαφείς θέσεις στο θέμα αυτό.\nΔημοσιογράφος: Και να γνωρίζει και ο κόσμος τα όσα θα διακυβευτούν τους επόμενους μήνες.\nΜαρσελεζί: Να μάθουν να επικοινωνούν επίσης πιο απλά, αυτό γίνεται τώρα στην Ισπανία. Να σταματήσουμε να νομίζουμε ότι απευθυνόμαστε μόνο σε ακτιβιστές, αλλά και στον κόσμο στο δρόμο. Πρέπει να μιλάμε πιο απλά και πιο άμεσα γι αυτά που συμβαίνουν στο δρόμο. Να σταματήσουμε να σκεφτόμαστε μόνο εμάς κλεισμένοι στα θεσμικά όργανα. Πρέπει να ανοίξουμε επικοινωνιακά τους θεσμούς όσο πιο πολύ γίνεται. Το θέμα TAFTA καταφέραμε σχεδόν να το αποτελειώσουμε.\nΜαρτάν: Μιλήσαμε σε πολύ κόσμο στην Ευρώπη που δεν ήξερε ότι η Κομισιόν θα έπαιρνε θέση τον Δεκέμβρη. Ότι όλα αυτά θα έχουν επιπτώσεις στα εργασιακά αν δεν προσέξουμε. Όποια και να είναι η εικόνα που έχουμε για το Ευρωκοινοβούλιο, είμαστε το μόνο αντίβαρο απέναντι στην Επιτροπή και το Συμβούλιο. Χρειαζόμαστε ευρωβουλευτές που δε θα εγκατελείψουν τον αγώνα. Γι αυτό να βρούμε τα σημεία σύγκλισης μεταξύ μας, και όχι τα σημεία απόκλισης.\nΚούλογλου: Δεν είναι η καλύτερη περίοδος της ιστορίας, αλλά παρόλα αυτά, η Ευρώπη έχει γνωρίσει πολύ πιο σκοτεινές στιγμές. Όπως οι νεοφιλελεύθεροι λένε ότι δεν υπάρχει εναλλακτική, και για μας δεν υπάρχει άλλη εναλλακτική από το να αλλάξουμε την κατάσταση και να παλέψουμε. Δεν έχουμε άλλη εναλλακτική.\nΜαρσελεζί: Αυτή είναι και η πιο ενδιαφέρουσα εναλλακτική.\nΔημοσιογράφος: Σας ευχαριστώ πολύ όλους.\nΚούλογλου: Η γερμανική «τρέλα» για το ελληνικό χρέος είναι αντίστοιχη της σουρεαλιστικής κατάστασης στην Ελλάδα με το μακεδονικό\nΗ Ελλάδα αναμένει «μια καλή απόφαση για το χρέος από το eurogroup», σχολίασε ο ευρωβουλευτής Στέλιος Κούλογλου, μιλώντας στην ΕΡΑ...